title: Tonkawat

text: Tasankojen paimentolaiskansojen tavoin tonkawat jakaantuivat poliittisesti itsenäisiin ryhmiin, joilla oli omat sota- ja rauhanpäällikkönsä. Päällikkyydestä päätti vanhempien miesten neuvosto.. Myöhempinä aikoina valittiin myös erillinen ylipäällikkö, jonka alaisuudessa kaikki tonkawain ryhmät omine johtajineen toimivat. Tonkawain yhteisö jakaantui 13 äidin puolelta periytyvään klaaniin, joiden jäsenyys ylitti heimorajat ja sitoi heidät yhdeksi samaksi kansaksi. Omasta klaanista ei ollut soveliasta valita puolisoa. Miehet valitsivat usein toiseksi vaimokseen tämän sisaren. Käytäntö toimi myös toisinpäin. Jos vaimo menetti miehensä, hän saattoi valita uudeksi puolisokseen tämän veljen.


title: Tonkawat

text: Tonkawat olivat oman uskomuksensa mukaan syntyneet susista, jotka kaivoivat heidät esille Texasin maaperästä. Susitanssi, joka oli heidän tärkein seremoniansa, kuvasi heidän omaa luomistarinaansa sudesta ihmiseksi. Jokainen tanssija oli pukeutunut sudentaljaan. Monet vuosisadat tanssi pidettiin salassa ulkopuolisilta. Meskaliinikaktuksen eli "peyoten" käyttö visioiden herättämiseksi kuului yhtenä osana heidän myöhempiin rituaaleihinsa.


title: Tonkawat

text: Pohjoisimmat tonkawat pitivät vuosittaisen peura- ja biisonitanssin eteläisimpien ryhmien kunnioittaessa tanssillaan maillaan eläviä pekareja (napasikoja).. Suurin osa tonkawain vanhasta kulttuurista, tansseista ja lauluista on jäänyt kuitenkin tuntemattomiksi. Hääseremonioita ei korostettu. Sen sijaan hautajaisia vietettiin näyttävästi. Suruaika kesti kolme päivää, joita seurasi neljän päivän mittainen puhdistusrituaali.


title: Tonkawat

text: Tonkawat on siirtolaisten muistiinpanoissa kuvattu hoikkarakenteisiksi ja sitkeiksi. Heidän kyvystään juosta tai kävellä pitkiäkin etäisyyksiä ilman vettä ja ruokaa on myös mainintoja. Tonkawain molemmat sukupuolet maalasivat ja tatuoivat vartalonsa erilaisen kuvioin, joiden tarkoitus oli uskonnollinen. Naisten tapana oli maalata mustia juovia suunsa ympärille, neniinsä ja vartaloisensa selkäpuolelle sekä piirtää rintoihinsa pyöreitä ympyröitä.. Nahasta tehdyt vaatteet olivat yleisiä. Päähineet, myös usein nahasta tehtyjä, koristeltiin höyhenin tai sulin. Kylmillä ilmoilla pidettiin biisoniviittaa ja säärystimiä. Miehet kantoivat korvakoruja ja kaulariipuksia, jotka tehtiin simpukoista ja eläinten luista.


title: Tonkawat

text: Tonkawat metsästivät mieluummin peuraeläimiä kuin biisoneita. Heidän ruokavalikoimaansa kuuluivat myös kalat ja osterit, joita lähes kaikki tasankojen intiaanikansat inhosivat. Biisoninlihan korvikkeeksi kävivät myös jänikset, rotat, haisunäädät, kilpikonnat ja jopa kalkkarokäärmeet. lihansyönnin lisäksi tonkawien ravintoon kuului suuri valikoimia erilaisia kasvisruokia, jotka koostuivat puiden ja pensaiden juurista, hedelmistä ja siemenistä.


title: Anhydriitti

text: Anhydriitti on vedetön, tavallisesti massamainen kalsiumsulfaattimineraali, jota käytetään maanparannusaineena ja sementin valmistuksessa. Vedettömyyteen viittaa myös sen nimi, joka on johdettu kreikankielisestä sanasta "anudros" eli ’ilman vettä’.


title: Anhydriitti

text: Anhydriittiä esiintyy usein kerrostuneena toisten evaporiittien kanssa. Veden vaikutuksesta se muuttuu vesipitoiseksi kalsiumsulfaattimineraaliksi, kipsiksi, josta sen erottaa helpoiten lohkeavuuden perusteella: anhydriittikiteissä on kolme lohkosuuntaa, jotka ovat suorassa kulmassa toisiinsa nähden.


title: Luettelo Suomen virallisen singlelistan ykkösistä vuonna 1993

text: Tämä on luettelo Suomen virallisen singlelistan ykkösistä 1993, joka sisältää kärkipaikkaa hallussaan pitäneet singlet vuonna 1993.


text: Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.


title: Chuck Jones

text: Charles Martin "Chuck" Jones (21. syyskuuta 1912 Spokane, Washington – 22. helmikuuta 2002) oli yhdysvaltalainen animaattori, animaatio-ohjaaja, -käsikirjoittaja ja -tuottaja.


title: Chuck Jones

text: Jones aloitti Warner Brosilla animaattorina ja käsikirjoittajana vuonna 1933 ja 1938 hänestä tuli "Merrie Melodies" -animaatiosarjan ohjaaja. Hän työskenteli muun muassa Repe Sorsan ja Väiski Vemmelsäären parissa ja loi muun muassa Kelju K. Kojootin ja Maantiekiitäjän ja Henry Haisulin hahmot. 1960-luvun puolessavälissä Jones teki useita Tom & Jerry -animaatioita Metro-Goldwyn-Mayerille. Myöhempinä töinään Jones teki muun muassa animaatiokohtauksia elokuviin "Gremlins 2 – uusi pesue" (1990) ja "Mrs. Doubtfire – Isä sisäkkönä" (1993).


title: Chuck Jones

text: Chuck Jones sai kolmasti Oscar-palkinnon. Ne tulivat animaatioista "For Scent-imental Reasons" (1949), "So Much for So Little" (1949) ja "The Dot and the Line" (1965). Lisäksi hän sai Oscar-kunniapalkinnon 1996. Hän on myös saanut tähden Hollywood Walk of Famelle. Chuck Jones oli Tampereen kansainvälisten lyhytelokuvajuhlien päävieraana vuonna 1997.


title: Blom

text: Blom on muun muassa seuraavien henkilöiden sukunimi:


title: Oker-Blom

text: Oker-Blom on suomalainen aatelissuku.


title: Oker-Blom

text: Suku on alkujaan lähtöisin Turusta tai Turun seudulta ja sukunimi oli muotoa Åkerblom. Suvussa oli 1700–1800-luvulla kolmessa polvessa piirihallinnon virkamiehiä. Kenraali ja kuvernööri Christian Theodor Åkerblom aateloitiin vuonna 1865, ja hän muutti sukunimensä 1866 muotoon "Oker-Blom". Samana vuonna suku esiteltiin ritarihuoneelle numerolla 239. Suvun tunnuslause kuuluu ""Oma toimi Luojan apu"".


title: Owen Kline

text: Owen Joseph Kline (s. 14. lokakuuta 1991) on yhdysvaltalainen näyttelijä. Hänen vanhempansa ovat näyttelijät Kevin Kline ja Phoebe Cates. Hänellä on sisar, Greta.


title: Owen Kline

text: Kline esiintyi Frank Berkmanin roolissa elokuvassa "The Squid and the Whale" (2005). Hän sai kyseisestä roolista Young Artist Award -ehdokkuuden vuonna 2006.


title: Oksakosken koulu

text: Oksakosken koulu sijaitsee Oksakosken kylässä n. 8 km Perhon kirkonkylältä.


title: Oksakosken koulu

text: Vuonna 2001 rakennettu liikuntasali ja 1998 remontoidut kaksi koulurakennusta tarjoavat puitteet n. 70 oppilaalle esikoululaisista kuudenteen luokkaan. Opettajia koulussa on kolme luokanopettajaa ja yksi esikoulunopettaja. Lisäksi koululla toimii iltapäiväkerho ja ryhmäpäiväkoti. Iltaisin on tarjolla eri järjestäjien monenlaisia kerhoja.


title: Oksakosken koulu

text: Koulu tarjoaa puitteet mitä moninaisimmille aktiviteeteille. Liikuntasali on päivittäin koululaisten ja kyläläisten ahkerassa käytössä. Koulun läheisyydessä oleva pururata ja kota ovat kaikkien kyläläisten käytössä. Koulun järjestämät juhlat ja tapahtumat saavat koko kylän liikkeelle.


title: Ricki-Lee Coulter

text: Ricki-Lee Coulter (s. 10. marraskuuta 1985), tunnetaan yleisesti nimellä Ricki-Lee, on uusiseelantilaissyntyinen australialainen pop/R&B-laulaja. Hän nousi julkisuuteen vuonna 2004 kilpaillessaan "Australian Idol" -kilpailussa.


title: Ricki-Lee Coulter

text: Coulterin kappale Can't Touch It on Sex and the City – Sinkkuelämää 2 - elokuvan soundtrackillä.


title: Ruostesiipi

text: Ruostesiipi ("Phragmatobia fuliginosa") on siilikkäisiin kuuluva perhoslaji. Tavallisimmin sen tapaa toukkana.


title: Ruostesiipi

text: Ruostesiipi on selvästi punertavansävyinen, yleisilmeeltään tumma perhonen. Etusiivet ovat yksivärisen punertavan ruskeat ja kauttaaltaan läpikuultavat, mikä antaa eläimelle ehkä hieman muovisen vaikutelman. Takasiivissä, takaruumiissa ja jaloissa on yleensä kirkkaanpunaista väriä. Takasiivet ovat punamustat ja niiden väri vaihtelee mustavoittoisesta lähes kirkkaanpunaiseen. Kaikissa siivissä on myös kaksi mustaa täplää. Siipiväli 28–38 mm. Lennossa perhonen näyttää selvästi punertavalta.


title: Ruostesiipi

text: Toukka muistuttaa paljon isosiilikkään toukkaa. Se on kauttaaltaan ruskean karvan peittämä. Karvat kasvavat helposti erottuvina kiehkuroina.


title: Ruostesiipi

text: Ruostesiipi on yleinen laji koko Suomessa ja sen levinneisyys kattaa Euroopan lisäksi Pohjois-Afrikan sekä Aasian pohjoisosat. Ruostesiiven lentoaika on toukokuun lopulta kesäkuun loppuun. Lajilla kehittyy usein toinen sukupolvi, jonka yksilöt lentävät heinäkuun alun ja syyskuun puolenvälin välisenä aikana.


title: Ruostesiipi

text: Ruostesiiven toukat lähtevät liikkeelle varhain keväällä, maalis-huhtikuussa, jo ennen lumien sulamista. Kookas, tumma ja karvainen toukka on helppo havaita keväthangelta.


title: Ruostesiipi

text: Laji viihtyy avoimilla niityillä ja metsänreunoilla. Aikuiset perhoset lentävät enimmäkseen yöllä, mutta ajoittain niitä voi nähdä myös päivällä. Molemmat sukupuolet lentävät valolle, joskin naaraat hieman koiraita harvemmin.


title: Ruostesiipi

text: Naaras munii 300–400 munaa ryhminä ravintokasvien lehtien alapinnoille. Toukat ovat yöaktiivisia ja piilottelevat päivät matalalla kasvillisuuden joukossa. Ruostesiipi talvehtii täysikasvuisena toukkana. Keväällä toukka koteloituu maahan ja kotelovaihe kestää noin kaksi viikkoa.


title: Ruostesiipi

text: Toukka on polyfagi ja elää monilla eri kasvilajeilla. Talvehtinut toukka ja aikuinen perhonen eivät enää nauti ravintoa.


title: Luettelo Suomen virallisen singlelistan ykkösistä vuonna 1992

text: Tämä on luettelo Suomen virallisen singlelistan ykkösistä 1992, joka sisältää kärkipaikkaa hallussaan pitäneet singlet vuonna 1992.


text: Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.


title: Adam Kaczmarek

text: Adam Stanisław Kaczmarek (s. 17. elokuuta 1961 Bydgoszcz) on puolalainen pistooliampuja ja maailmanmestari.


title: Adam Kaczmarek

text: Kaczmarek on saavuttanut urallaan henkilökohtaisen ja joukkuemaailmanmestaruuden 25 metrin olympiapistoolissa. Hän on myös ottanut osaa olympialaisiin kahdesti.


title: Isoylänköjuoksijat

text: Isoylänköjuoksijat ("Attagis") on ylänköjuoksijoiden heimoon kuuluva eteläamerikkalainen kahlaajalintusuku. Suvun lajit ovat sopeutuneet kasvinsyöjiksi.


title: Isoylänköjuoksijat

text: Isoylänköjuoksijoihin kuuluu kaksi lajia:


title: Dashboard Confessional

text: Dashboard Confessional on yhdysvaltalainen vaihtoehtorockia soittava yhtye Floridasta. Yhtyeen solisti on Chris Carrabba. Muut yhtyeen jäsenet ovat Scott Schoenbeck (basso), John Lefler (kitara) ja Mike Marsh (rummut). Carrabba itse soittaa kitaraa. Yhtyeen tunnetuimmat kappaleet ovat "Stolen" ja Spider-man 2:ssa kuultu "Vindicated".


title: Ammattietiikka

text: Ammattietiikka on sovelletun etiikan osa-alue, joka käsittelee ammatillisten tekojen eettisyyttä. Yleinen ammattietiikka on sovelletun etiikan laajin osa. Ammattietiikan tutkituimpia alueita Suomessa ovat lääketieteen etiikka ja bioetiikka. Filosofiselta perustaltaan ammattietiikka liittyy siihen, miten tarkasteltava ammatti pohjautuu tieteeseen, millaisia palvelutehtäviä sille on asetettu ja millaisia valtatavoitteita tällä ammatilla on.


title: Ammattietiikka

text: Ammattilainen on toisaalta yksilö ja toisaalta ammatillisen viiteryhmänsä, kuten ammattikunnan, jäsen. Kollegiaalisuus liittyy ammattietiikan käsitteeseen läheisesti. Tämän kaksinaisuuden pohjalta voi syntyä ristiriitoja. Maija-Riitta Ollila on tästä syystä pitänyt ammattietiikkaa ongelmallisena ilmiönä, jos ammattietiikka ohittaa ammatinharjoittajan etiikan ihmisenä.


title: Ammattietiikka

text: Ammattietiikka voi nykyään ilmetä ammattieettisten ohjeiden muodossa. Historiallisesti ne ovat kuitenkin uusi ilmiö: ammattieettiset ohjeet on muotoiltu laeiksi tai ne ovat välittyneet alan traditioissa esimerkiksi kunniatauluina. Eettisiä ohjeita on eritasoisia: ylimpänä varsinainen eettinen koodi arvojen ja periaatteiden muodossa, sitten käytännön koodit ja alimpana konkreettiset toimintaohjeet.


title: Pikkuylänköjuoksijat

text: Pikkuylänköjuoksijat ("Thinocorus") on ylänköjuoksijoiden heimoon kuuluva eteläamerikkalainen lintusuku.


title: Pikkuylänköjuoksijat

text: Pikkuylänköjuoksijoihin kuuluu kaksi lajia:


title: Rukajärven tiellä

text: Rukajärven tiellä on Antti Tuurin kirjoittama romaani, joka on ensimmäinen osa hänen kolmiosaisesta Rukajärvi-sarjastaan. Kirja julkaistiin vuonna 1990, ja sen on kustantanut Kustannusosakeyhtiö Otava.


title: Rukajärven tiellä

text: Kirjan ajankohtana on jatkosodan aika, ja sen miljöönä on Aunuksen Karjalan Rukajärvi. Kirja perustuu 14. divisioonan veteraanien kertomuksiin. Teoksessa ei ole varsinaista dialogia, vaan kerronta tapahtuu kronologisesti kappaleilla, jotka on kirjoitettu haastattelujen pohjalta. Kirja päättyy siihen, kun Päämaja käskee pysäyttämään hyökkäyksen, kun Rukajärvi on vallattu syyskuussa 1941.


International Nomenclature of Cosmetic Ingredients (INCI, ) on Euroopan unionin kehittimä järjestelmä kosmetiikan ainesosaluettelon selkeyttämiseksi ja yhteyttämiseksi Euroopan alueella. INCI-nimillä oleva tuoteseloste on pakollinen Euroopan unionin alueella. Tuoteselosteessa tuotteen ainesosat ilmoitetaan pitoisuusjärjestyksessä. Aineet, joiden pitoisuus on alle 1 %, voidaan ilmoittaa sekalaisessa järjestyksessä.


title: Suoraan seinään

text: Suoraan seinään (, kirjaimellisesti "seinää vasten"; ) on Fatih Akınin käsikirjoittama ja ohjaama saksalais-turkkilainen draamaelokuva vuodelta 2004. Elokuva palkittiin muun muassa Berliinin elokuvajuhlien pääpalkinnolla, Kultaisella karhulla.


title: Suoraan seinään

text: Elokuva kertoo Hampurissa asuvista saksanturkkilaisista Sibelistä (Sibel Kekilli) ja Cahitista (Birol Ünel). He tutustuvat sairaalassa yritettyään itsemurhaa eri tavoin.


title: Suoraan seinään

text: Suomen ensi-iltansa se sai 1. lokakuuta 2004.


title: Erik Granfelt

text: Pär Erik Granfelt (1. marraskuuta 1919 Jääski – 14. helmikuuta 1990 Helsinki) oli suomalainen taidemaalari ja graafikko. Hänen debyyttinsä oli Nuorten näyttelyssä vuonna 1947.


title: Erik Granfelt

text: Granfelt opiskeli Vapaassa taidekoulussa vuosina 1946–1950 Sam Vannin ja Unto Pusan johdolla. Hänen sai runsaasti vaikutteita ranskalaisilta taiteilijoilta ja hänen työnsä olivat aluksi lähellä kubismia. Varhaiselle tuotannolle olivat tyypillisiä myös voimakkaat perusvärit. Myöhemmin hänen tyylinsä muotoutui realistisempaan suuntaan ja värinkäyttö muuttui herkemmäksi ja valoisammaksi. Granfeltin teosten aiheina ovat useimmiten ihmiset joko yksin tai ryhmänä sekä maisemat ja asetelmat. Hänen teoksissaan näkyy myös geometriseen abstraktioon perustuvaa ilmaisua. Maalausten ohella hän on tehnyt muun muassa litografiatöitä ja liitupiirustuksia.


title: Erik Granfelt

text: Granfeltilla oli usein näyttelyitä yhdessä Per Steniuksen, Anitra Lucanderin ja Rafael Wardin kanssa.


title: Curaçao (likööri)

text: Curaçao on likööri, joka on maustettu Curaçaon saarella kasvavan Laraha-sitruspuun ("Citrus aurantium currassuviencis") hedelmien kuivatulla kuorella. Alkoholia siinä on 20–40 tilavuusprosenttia. Espanjalaiset löytöretkeilijät istuttivat 1527 Curaçaolle appelsiinipuita, mutta saaren vähäravinteisen maaperän ja kuivan ilmaston vuoksi hedelmistä tuli pieniä ja kitkeran makuisia. Aromikkaita kuoria ryhdyttiin käyttämään maustamiseen ja puu jalostettiin omaksi lajikseen sen hedelmien säilyttäessä voimakkaan karvaan makunsa.


title: Curaçao (likööri)

text: Curaçaoliköörin kehitti ja sitä markkinoi ensimmäisenä juutalainen espanjalais-portugalilaislähtöinen Seniorin perhe 1800-luvulla. Liköörin valmistuksessa hedelmien kuoret kuivataan ja niitä liotetaan alkoholissa ja vedessä useita päiviä, jonka jälkeen kuoret poistetaan liemestä ja muut mausteet lisätään. Liköörissä tuntuu appelsiinin maku riippuen sen karvausasteesta. Se on luonnostaan väritöntä, liköörin väri tulee keinotekoisesta väriaineesta. Curaçao on yleensä sinistä, mutta se voi olla muunkin väristä. Curaçao on hyvin samantyyppinen juoma kuin Triple sec, joka on väritöntä.


title: Kiss-Kiss

text: Kiss-Kiss on Fazerin vuonna 1897 lanseeraama makeinen. Ne ovat Fazerin kolmanneksi vanhimpia makeistuotteita. Kiss-Kissiä myydään nykyisin joulun alla erillisissä paketeissa ja ympäri vuoden Fazerin Parhain -pussissa muiden makeisten joukossa. Se on suippo, päältä pehmeä, rapea ja vaaleanpunainen ja kätkee sisälleen venyvää ja sitkeää toffeeta.


title: Kiss-Kiss

text: Kiss-Kiss -karamelli on kääritty kissakuvioiseen paperiin. Leikkivät tai soittavat kissanpennut ovat olleet kääreissä aina, ja kun Suomen makeisteollisuus täytti vuonna 1991 sata vuotta, kissat pääsivät postimerkkiin. Kiss-Kissin tavaramerkki rekisteröitiin 15. marraskuuta 1901, mikä tarkoittaa että se on vanhin suomalainen Suomessa voimassa oleva tavaramerkki.


title: Kiss-Kiss

text: Neuvostoliitossa ja nyttemmin Venäjällä on saatavilla Кис Кис -toffeemakeisia, joissa Fazerin makeisten tapaan käärepaperissa on kissankuvia, mutta makeinen itse on neliön muotoinen.


title: Paracoelops megalotis

text: Paracoelops megalotis on harvinainen lepakkolaji, jota on tavattu vain Vietnamin keskiosassa Nghệ Anin maakunnassa. Se on sukunsa ainoa laji. Sillä on hyvin suuret korvat, jotka ovat yläreunastaan pyöreät.


title: Natriumpropionaatti

text: Natriumpropionaatti eli natriumpropanaatti (CHONa, CHCHCOONa) on propaanihapon natriumsuola eli koostuu natrium- ja propionaatti-ioneista. Natriumpropionaattia käytetään elintarvikkeissa säilöntäaineena ja lääketieteessä.


title: Natriumpropionaatti

text: Huoneenlämpötilassa yhdiste on kiteistä ainetta, joka liukenee hyvin veteen hieman emäksiseksi liuokseksi. Natriumpropionaatti on hygroskooppinen eli imee kidehilaansa kosteutta.


title: Natriumpropionaatti

text: Natriumpropionaattia valmistetaan useimmiten neutraloimalla propaanihappoliuosta natriumhydroksidilla.


title: Natriumpropionaatti

text: Natriumpropionaattia käytetään muiden propionettisuolojen tavoin elintarvikkeissa säilöntäaineena, joka estää homeiden ja bakteerien kasvua estämällä niiden energiantuotantoa. Sitä saa käyttää leivissä ja leivonnaisissa. Natriumpropionaattia käytetään erityisesti kemiallisilla valmisteilla kohotetuissa tuotteissa, koska niin ikään useasti käytetyn kalsiumpropionaatin kalsiumionit voivat reagoida epätoivotulla tavalla nostatusaineiden kanssa. Natriumpropionaatin E-koodi on E281.


title: Natriumpropionaatti

text: Natriumpropionaattia voidaan käyttää lehmän ketoosin hoitoon. Propionaatti muuntuu lehmän aineenvaihdunnassa glukoosiksi ja näin ollen nostaa lehmän verensokeria.


title: Lyhytkarvasaukko

text: Lyhytkarvasaukko ("Lutrogale perspicillata") on aasialainen joissa elävä näätäeläin, sukunsa ainoa laji. Se on yksi suurimmista näätäeläimistä ja kasvaa yli metrin mittaiseksi ja painaa 7–11 kiloa. Se on IUCN:n uhanalaisuusluokituksessa vaarantunut laji.


title: Channel Nordica

text: Channel Nordica on Waltarin ja Angelit-yhtyeen vuonna 2000 julkaistu yhteisalbumi.


title: Gottfrid Gräsbeck

text: Gottfrid Gustaf Unosson Gräsbeck (15. helmikuuta 1927 Turku – 19. heinäkuuta 2010 Turku) oli suomalainen säveltäjä ja kuoronjohtaja.


title: Gottfrid Gräsbeck

text: Säveltäjänä Gräsbeck sovelsi monia eri sävellystekniikoita. Hän sävelsi muun muassa kuoroteoksia, elektronimusiikkia ja dodekafonisia teoksia. Gräsbeckin varhaisemmat sävellykset edustivat vahvasti modernismia. Hänen suuriin sävellysteoksiinsa kuuluvat muun muassa "Stämmor ur elementen" (1965) ja "Magnificat" (1983).


title: Gottfrid Gräsbeck

text: Gräsbeck toimi musiikin lehtorina Åbo Akademissa ja johti vuosikymmenien ajan Åbo Akademin kuoro- ja orkesteritoimintaa, muun muassa kuoroja Brahe Djäknar ja Florakören. Gräsbeckin johdolla yliopiston kuorot esiintyivät menestyksekkäästi myös ulkomailla. Ylioppilaskuoro Brahe Djäknar sai vuonna 1969 nais- ja mieskuorojen luokan ensimmäisen palkinnon "Let the Peoples Sing" -kilpailussa.


title: Gottfrid Gräsbeck

text: Gottfrid Gräsbeck on viulisti Manfred Gräsbeckin, pianisti Folke Gräsbeckin ja laulaja Yvonne Gräsbeckin isä.


title: Vladislav Ardzinba

text: Vladislav Ardzinba ( , 14. toukokuuta 1945 – 4. maaliskuuta 2010) oli Abhasian, kansainvälisesti valtaosin tunnustamattoman valtion, ensimmäinen presidentti 26. marraskuuta 1994 – 12. helmikuuta 2005. Presidentin tehtävissä häntä seurasi Sergei Bagapš. Presidenttiyden lisäksi Ardzinba oli Vähän-Aasian kansojen historian ja kulttuurin tutkija sekä Abhasian tiedeakatemian jäsen. Hän oli myös ensimmäisen demokraattisesti valitun Kansanedustajain kongressin jäsen.


title: Luhtatasku

text: Luhtatasku ("Saxicola jerdoni") on Kaakkois-Aasiassa elävä sieppojen heimoon kuuluva lintu. Koiraan selkä on kiiltävänmusta, vatsa ja rinta valkeat. Naaraan selkä on punaruskea, kurkku valkoinen ja muu vatsapuoli vaaleanrusehtava. Silmät ovat molemmilla sukupuolilla tummanruskeat, nokka ja jalat mustat. Lintu on hyönteissyöjä. Se tekee 3-4 tumman sinivihreää munaa.


title: Rolf Bergroth

text: Rolf Johannes Bergroth (4. elokuuta 1909 Turku – 28. tammikuuta 1995 Helsinki) oli suomalainen pianisti ja pianonsoiton opettaja.


title: Rolf Bergroth

text: Rolf Bergroth opiskeli pianonsoittoa 1920-luvun lopulla kotimaassa mm. Kosti Vehasen johdolla sekä sittemmin useaan otteeseen Pariisissa. Hän piti ensikonserttinsa Helsingissä vuonna 1930.


title: Rolf Bergroth

text:
Bergroth niitti mainetta pianistina sekä monissa soolokonserteissaan että pianosolistina orkesterisävellysten konserteissa. Hän konsertoi Suomen ohella laajasti myös ulkomailla. Hän oli ranskalaisen pianotyylin pidetty taitaja, jonka soitto oli eleganttia ja selkeää sekä soinniltaan läpikuultavaa. Hänen tulkintansa olivat yleensä vähäeleisen klassisia. Bergroth oli arvostettu muun muassa Chopin-tulkitsijana.
Bergroth oli Sibelius-Akatemian pitkäaikainen pianonsoiton opettaja vuosina 1941–1978. Hän julkaisi myös esseitä.


title: Rolf Bergroth

text: Bergroth, Rolf: Ajatuksia pianonsoitosta ja sen opetuksesta. Helsinki 1983.


title: Oke

text: Oke on harvinainen suomalainen miehen nimi. Se voi olla muunnelma ruotsalaisesta nimestä Åke, mutta esiintyy myös Olavin ja Oskarin puhuttelumuotona. Okella ei ole nimipäivää. Vuoteen 2009 loppuun mennessä nimen on Suomessa saanut hieman yli 80 miestä.


title: Holvikivi

text: Holvikivi on arkkitehtuurin käsite, jolla tarkoitetaan kiilamaisia elementtejä, joita käytetään kaaren muodostamiseen. Holvikivet tehdään yleensä kivestä.


title: Holvikivi

text: Kaaren ylintä kiveä kutsutaan huippukiveksi. Se on usein koristeltu tai kooltaan liioiteltu. Manieristiset arkkitehdit tekivät usein kaaria, joiden huippukivi on hieman pudotettu. Kaaren huippukivi on sen tärkein kivi, sillä ilman sitä kaari ei vielä todellisesti tue rakennelmaa.


title: Holvikivi

text: Bysantin arkkitehtuurissa holvikivet maalattiin usein vaihtelevan värisiksi.


title: Luettelo Suomen virallisen singlelistan ykkösistä vuonna 1991

text: Tämä on luettelo Suomen virallisen singlelistan ykkösistä 1991, joka sisältää kärkipaikkaa hallussaan pitäneet singlet vuonna 1991.


text: Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.


title: Ernest Haller

text: Ernest Haller (31. toukokuuta 1896 Los Angeles, Kalifornia – 1970 Los Angeles) oli yhdysvaltalainen elokuvaaja. Haller aloitti näyttelijänä 1914, mutta siirtyi pian kuvaajaksi. Hän sai parhaan kuvauksen Oscar-palkinnon vuoden 1939 elokuvasta "Tuulen viemää". Kaikkiaan Haller oli Oscar-ehdokkaana seitsemän kertaa. Muita Hallerin kuvaamia elokuvia ovat muun muassa "Jezebel" (1938), "Kuohuva 20-luku" (1939), "Mildred Pierce – amerikkalainen nainen" (1945) ja "Mitä tapahtuikaan Baby Janelle?" (1962). Haller kuoli auto-onnettomuudessa 1970.


title: Roope Lipasti

text: Roope Lipasti (s. 1970 Helsinki) on suomalainen kirjailija ja toimittaja, joka kirjoittaa sekä lapsille että aikuisille.


title: Roope Lipasti

text: Lipasti on koulutukseltaan filosofian maisteri. Hän opiskeli kotimaista kirjallisuutta ja filosofiaa Turun yliopistossa valmistuen vuonna 1994. Valmistumisensa jälkeen Lipasti on tehnyt monenlaisia kirjoittamiseen liittyviä töitä, kuten työskennellyt toimittajana, pakinoitsijana ja kolumnistina.


title: Roope Lipasti

text: Lipastin esikoisromaani "Rajanaapuri" (2012) oli Helsingin Sanomien kirjallisuuspalkintoehdokkaana. Se oli myös valintakoekirjana Helsingin yliopistossa suomen kielen ja kulttuurin oppiaineessa vuonna 2014. Lipastin teos "Viikinkisolmu" (2015) sai Lasten LukuVarkaus -palkinnon 2016. Sen jatko-osa "Thorin pöly" palkittiin Anni Polva -palkinnolla vuonna 2017. Vuoden 2017 Kirjan ja ruusun päivän kirja oli Lipastin teos "Elovena-tyttö – suomalaisuuden käsikirja ulkomaalaisille".


title: Roope Lipasti

text: Lipasti on kirjoittanut libreton "Putkiremonttioopperaan" (kantaesitys Turussa 2011) ja "Salapoliisioopperaan" (ensi-ilta tammikuussa 2014), sekä käsikirjoittanut turkulaiselle Linnateatterille näytelmän "Rempallaan".


title: Roope Lipasti

text: Lipasti asuu Liedossa. Hänellä on neljä lasta.


title: Siniritariyökkönen

text: Siniritariyökkönen ("Catocala fraxini") on ritariyökkösiin kuuluva, kookas perhoslaji. Se on Suomen kookkain yökköslaji ja muutenkin yksi suurikokoisimmista perhoslajeista.


title: Siniritariyökkönen

text: Siniritariyökkönen on huomattavan kookas laji, ja sen siipienkärkiväli vaihtelee 86–96 mm. Siipien vaalean alapinnan ansiosta lennossa laji näyttää helposti tätäkin suuremmalta. Etusiipien harmaankirjava kuviointi naamioi kuitenkin lepäävän perhosen erinomaisesti ympäristöönsä. Etusiivet ovat kauttaaltaan harmaan eri sävyjen kuvioimat ja niissä on selvästi erottuva vaalea täplä sekä jyrkästi mutkitteleva ulompi poikkiviiru. Etusiiven keskiosa on siiven etureunan puolelta selvästi tummentunut ja siinä erottuu harmaankirjava munuaistäplä. Takasiivet, jotka jäävät perhosen levätessä etusiipien alle piiloon, ovat tummat ja niiden poikki kulkee leveä, vaaleansininen poikkiraita. Erityisesti takasiipien värityksen vuoksi siniritariyökköstä ei ole mahdollista sekoittaa muihin perhoslajeihin.


title: Siniritariyökkönen

text: Lajista tunnetaan etusiiviltään vihertävän harmaa värimuoto "f. moerens".


title: Siniritariyökkönen

text: Laji esiintyy Euroopassa ja Aasian pohjoisosissa. Harhailijoita on tavattu Islannissa saakka. Suomessa se on sukunsa yleisin laji ja yleinen lähes koko maassa ja havaintoja on pohjoisinta Lappia myöten. Aikuiset perhoset lentävät yhtenä sukupolvena alkusyksyllä elokuun puolivälistä lokakuun alkuun, huipun ollessa elo-syyskuun vaihteessa.


title: Siniritariyökkönen

text: Siniritariyökkönen viihtyy lehdoissa sekä lehti- ja sekametsissä, mutta myös kulttuuriympäristöissä kuten puistossa ja puutarhoissa. Laji lentää öisin ja hakeutuu usein valolle. Ehkä helpoimmin siniritariyökkösen tapaakin ulkovalojen läheisyydestä. Aikuisia perhosia houkuttelee valoakin tehokkaammin ateriointi perhosbaareissa. Hyvinä vuosina laji voi olla erittäin runsaslukuinen, kun huonompina havaintoja tehdään vain harvakseltaan. Kookas ritariyökkönen on lepakoille mieluinen saalis.


title: Siniritariyökkönen

text: Munat talvehtivat.


title: Siniritariyökkönen

text: Toukka elää pääasiassa haavalla ("Populus tremula"), mutta myös monilla muilla lehtipuilla kuten koivuilla ("Betula") ja saarnilla ("Fraxinus excelsior").


title: Sosva (taajama)

text: Sosva () on kaupunkimainen taajama Sverdlovskin alueella Venäjällä. Se sijaitsee Sosvajoen varrella 100 kilometriä (rautateitse) Serovista kaakkoon. Taajamassa on Alapajevskin ja Serovin väliseltä rautatieltä haarautuvan sivuradan pääteasema. Asukkaita on 9 400 henkeä (vuonna 2009).


title: Sosva (taajama)

text: Taajamassa on puunjalostusteollisuutta.


title: Sosva (taajama)

text: Siellä toimi vuonna 1938 perustettu, Gulag-järjestelmään kuulunut Pohjois-Uralin vankileiri, jossa oli enimmillään (vuonna 1942) 34 400 vankia. Nykyään Sosvassa on neljä vankilaa.


title: Sosva (taajama)

text: Myös Hanti-Mansian Berjozovon piirin Saranpaulin maalaiskunnassa on Sosvan taajama.


title: Ervi Sirén

text: Ervi Anneli Sirén (s. 1948) on suomalainen tanssitaiteilija ja koreografi. Sirén edustaa nykytanssia ja on vaikuttanut voimakkaasti suomalaiseen tanssitaiteeseen 1970-luvulta lähtien.


title: Ervi Sirén

text: Vuosina 1974–1980 Sirén oli tanssijana tanssiteatteri Rollossa, jossa hän työskenteli monien tunnettujen koreografien kanssa. Sen jälkeen hän on toiminut vapaana freelancer-tanssitaiteilijana. 1980- ja 1990-luvuilla hän työskenteli lisäksi Teatterikorkeakoulun tuntiopettajana sekä koulun tanssitaiteen ja liikunnan lehtorina. Vuosina 1998–2007 hän oli korkeakoulun tanssitaiteen professori, opetusalanaan tanssijantyö. Vuosina 2000–2004 hän toimi myös korkeakoulun tanssitaiteen laitoksen johtajana vuorotellen professori Marjo Kuuselan kanssa. Sirénin antama opetus on sisältänyt niin tanssitekniikkaa, tanssijantyön kokonaisuutta kuin koreografioiden luomista. Pitkäaikaisen opetustyönsä kautta hänellä on ollut merkittävä vaikutus suomalaisten tanssitaiteilijoiden koulutukseen ja laajemminkin tanssitaiteeseen.


title: Ervi Sirén

text: Koko taiteilijanuransa ajan Sirén on tutkinut ja kehittänyt sekä omaa työskentelytapaansa että opetusajatteluaan, joissa korostuu liikettä hienovaraisesti mutta syvästi ymmärtävä ote.


title: Ervi Sirén

text: Sirénille myönnettiin taiteilijaeläke 2015.


title: Tavda (kaupunki)

text: Tavda () on kaupunki Sverdlovskin alueella Venäjällä. Se sijaitsee Tavda-joen rannalla 360 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie. Asukkaita on 38 100 henkeä (vuonna 2009).


title: Tavda (kaupunki)

text: Paikkakunta on saanut alkunsa vuonna 1910 perustetusta metsätyöläisten asutuksesta. Vuosina 1912–1916 rakennettiin Irbitistä Tavda-joelle johtanut rautatie. Vuonna 1937 Tavdasta tuli kaupunki. Vuodesta 1942 lähtien siellä toimi Gulag-järjestelmään kuulunut Itä-Uralin vankileiri, jolla oli enimmillään yli 30 000 vankia. Vuosina 1942–1945 oli myös erillinen Tavdan vankileiri.


title: Tavda (kaupunki)

text: Nykyään kaupungissa on lähinnä puunjalostusteollisuutta. Nähtävyyksiin kuuluu vuonna 1975 avattu metsä- ja puunjalostusteollisuuden museo.


title: Pikkupääskykahlaaja

text: Pikkupääskykahlaaja ("Glareola lactea") on eteläaasialainen rantalintu. Sen esiintymisalue ulottuu itäisestä Afganistanista ja Pakistanista Intiaan, Sri Lankaan ja Bangladeshiin, ja sieltä Etelä-Kiinaan, Myanmariin, Thaimaahan, Laosiin ja Kambodžaaan. Lajin holotyypin kuvaili Temminck Bengalista vuonna 1820. Muista kahlaajista poiketen pikkupääskykahlaaja pyydystää myös lentäviä hyönteisiä.


title: Johann Friedrich von Eschscholtz

text: Johann Friedrich Eschscholtz (12. marraskuuta 1793 Tartto, Liivinmaan kuvernementti – 19. toukokuuta 1831 Tartto) oli venäläinen, baltiansaksalaista syntyperää ollut lääkäri sekä kasvi-, eläin- ja hyönteistieteilijä.


title: Johann Friedrich von Eschscholtz

text:
Eschscholtz opiskeli Tarton yliopistossa lääketiedettä. Siellä hän myös työskenteli pääosan elämästään, ensin anatomian ylimääräisenä professorina 1819, eläintieteellisen kabinetin johtajana 1822, ja anatomian professorina 1828 alkaen.
Vuosina 1815–1818 Eschscholtz toimi lääkärinä venäläisellä Otto von Kotzebuen johtamalla "Rjurik"-aluksen maailmanympäripurjehduksella. Hän keräsi näytteitä sekä neotroopiselta alueelta, Tyyneltämereltä että Beringinmereltä ja sen ympäristöstä. Retken tulokset julkaistiin Berliinissä ilmestyneessä "Entomographien"-julkaisusarjassa 1822. Eschscholtz osallistui myös toiseen Kotzebuen johtamaan maailmanympäripurjehdukseen 1823–1826, tuolloin "Predprijatije"-laivalla. Hän keräsi laajan eläinkokoelman, pääasiassa kovakuoriaisia, tropiikista, Aleuteilta, Sitkasta ja Kaliforniasta.


title: Johann Friedrich von Eschscholtz

text: Eschscholtz kuvasi lukuisia elänlajeja ja mm. ensimmäisen terhomatojen pääjaksoon kuuluvan eläimen.


title: Johann Friedrich von Eschscholtz

text: Eschscholtzin mukaan on nimetty tuliunikkojen kasvisuku "Eschscholzia" (mm. tuliunikko "E. californica"). Kotzebue nimesi yhden Marshallsaariten saarista Eschscholtzin atolliksi. Vuonna 1946 saari nimettiin uudelleen Bikinin atolliksi. Eschscholtzinlahti taas sijaitsee Alaskassa laajemman Kotzebue Sound -lahden sisäosassa.


title: Johann Friedrich von Eschscholtz

text: Eschscholtzin tieteelliset kirjoitukset käsittelivät ensisijaisesti selkärangattomien eläinten systematiikkaa ja morfologiaa ja koralliriuttojen biologiaa.


title: Irbit

text: Irbit () on kaupunki Sverdlovskin alueella Venäjällä. Se sijaitsee Nitsaan laskevan Irbit-joen suussa 204 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie. Asukkaita on 41 400 henkeä (vuonna 2009).


title: Irbit

text: Vuonna 1631 paikalle perustettiin Irbitin kauppataajama, jossa pidettiin vuosittain suuret markkinat. Vuonna 1775 siitä tuli Tobolskin lääniin kuulunut kaupunki ja vuonna 1781 Permin lääniin kuuluneen kihlakunnan keskus. 1800-luvulla Irbitin markkinoiden liikevaihto oli Venäjän toiseksi suurin Nižni Novgorodin markkinoiden jälkeen. Kaupunki oli Euroopan tärkeimpiä turkiskaupan keskuksia. Jäätyään syrjään Siperian radasta kaupungin kaupallinen merkitys alkoi vähentyä. 1920–1930-luvuilla Irbitistä muodostui teollisuuskaupunki, jonka kasvua nopeuttivat toisen maailmansodan aikana sinne evakuoidut tehtaat.


title: Irbit

text: Nykyään Irbit on maatalousalueen keskus, jossa on mm. konepaja-, kemian ja elintarviketeollisuutta. Kaupungissa toimii teatteri, kotiseutumuseo ja taidegalleria. Nähtävyyksiin kuuluvat vanhat kauppiastalot. Lähistöllä sijaitsee 1000-luvulla rakennettu Irbitin muinaislinna.


title: Nitsa

text: Nitsa () on Obin vesistöön kuuluvan Turan sivujoki Sverdlovskin alueella Venäjällä. Sen muodostavat Neiva ja Rež -joet. Nitsan pituus on 262 kilometriä (Neiva mukaan laskettuna 556 kilometriä) ja valuma-alueen laajuus 22 300 neliökilometriä.


title: Nitsa

text: Joki virtaa Länsi-Siperian alangolla kohti kaakkoa. Se on liikennöintikelpoinen. Tärkein sivujoki on Irbit, jonka suussa sijaitsee Irbitin kaupunki.


title: Turinsk

text: Turinsk () on kaupunki Sverdlovskin alueella Venäjällä. Se sijaitsee Tura-joen rannalla 263 kilometriä Jekaterinburgista koilliseen. Kaupungin kautta kulkee Artjomovskin ja Mežduretšenskin välinen rautatie (Turinsk Uralskin asema). Asukkaita on 18 200 henkeä (vuonna 2009).


title: Turinsk

text: Vuonna 1600 venäläiset perustivat Turinskin linnoituksen Jermakin vuonna 1581 hävittämän ostjakkiruhtinas Jepanzan hallintokaupungin Jepantšinin paikalle. Verhoturjen ja Tjumenin puolimatkassa sijainnut linnoitus valvoi Euroopan-puoleisen Venäjän ja Siperian välistä vesireittiä. 1600-luvun alussa se oli Siperian asuttamisen keskus. 1700-luvun loppupuolella kaupunki menetti strategisen merkityksensä Jekaterinburgin ja Tjumenin välisen maantien rakentamisen seurauksena. Vuosina 1830–1850 siellä asui karkotettuja dekabristeja (Ivan Annenkov, Nikolai Basargin, Jevgeni Obolenski, Ivan Puštšin ym.).


title: Turinsk

text: Nykyään Turinskissa on sellu- ja paperitehdas sekä muuta puunjalostus- ja elintarviketeollisuutta. Nähtävyyksiin kuuluvat varhaista klassismia edustava Vapahtajan kirkko (1786), barokkityylisesti koristeltu Herran temppeliin tuomisen kirkko (1751), empiretyylinen kauppias Tširkovin talo (1884–1896) sekä koristeelliset puiset asuintalot.


title: Aasianuikkukana

text: Aasianuikkukana, aikaisemmalta nimeltään aasianuimarikana ("Heliopais personatus") on aasialainen vesilintu. Se elää hajanaisella, pienellä alueella ja on uhanalainen, koska sen elinalueiksi sopivat kosteikot ja alankojen joenvarsimetsät ovat vähenemässä. Aasianuikkunkanoja on jäljellä enää muutamia tuhansia, mahdollisesti alle tuhat.


title: Aasianuikkukana

text: Aasianuikkukana kasvaa noin 53 senttiä pitkäksi. Sen räpyläliuskat ovat keltaiset, mutta muuten jalat ovat kirkkaanvihreät. Päälaki, naama ja kurkku ovat mustat, ja naaralla kurkun reunat ja keskusta ovat valkoiset. Koiraalla on valkoista vain kurkun reunoilla.


title: Tähti (albumi)

text: Tähti on vuonna 1999 ilmestynyt Don Huonojen kuudes studioalbumi.


title: Tähti (albumi)

text: BMG Finlandin kautta julkaistua albumia on myyty yli 30 000 kappaletta, kultalevyyn oikeuttava määrä. Albumi oli viikon ajan Suomen virallisen albumilistan kärjessä, viikolla 16/1999, ja yhteensä sille kertyi neljätoista listaviikkoa kevät-kesällä 1999.


title: Tähti (albumi)

text: Albumin kymmenestä kappaleesta neljä julkaistiin myös singleinä: ”Tule sellaisena kuin olet”, ”Kannibaali”, ”Tuulee” ja ”Suojelusenkeli”. Kaikki nousivat Suomen viralliselle singlelistalle, ja parhaiten menestyi ensimmäisenä julkaistu ”Tule sellaisena kuin olet”, joka oli kahden viikon ajan, viikoilla 6/1999 ja 7/1999, singlelistan kärjessä.


title: Tähti (albumi)

text: Albumin tuottajana toimi Kalle Chydenius, yhtyeessä rumpuja soittaneen Jussi Chydeniuksen veli.


title: Nižnjaja Tura

text: Nižnjaja Tura () on kaupunki Sverdlovskin alueella Venäjällä. Se sijaitsee Tura-joen varrella 243 kilometriä Jekaterinburgista pohjoiseen. Kaupungissa on Nižni Tagilin ja Serovin väliseltä rautatieltä haarautuvan sivuradan pääteasema. Asukkaita on 29 500 henkeä (vuonna 2009).


title: Nižnjaja Tura

text: Paikkakunta on saanut alkunsa vuonna 1754 perustetun rautatehtaan asutuksesta. Sen myöhempi kehitys perustuu seudulta vuonna 1824 löydettyihin kulta- ja platinaesiintymiin. 1800–1900-lukujen vaihteessa Nižnjaja Turassa toimi ”Uralin Pähkinälinnana” tunnettu poliittisten vankien vankila. Karkotettujen joukossa olivat mm. Jakov Sverdlov, Ivan Malyšev ja Fjodor Sergejev (Artjom). Vuonna 1925 otettiin käyttöön uudelleen rakennettu metallitehdas. Kaupunginoikeudet Nižnjaja Tura sai vuonna 1949.


title: Nižnjaja Tura

text: Nykyään Nižnjaja Tura on suuren kaivosalueen keskus, jossa on mm. kone- ja laite- sekä rakennustarvike- ja elintarviketeollisuutta.


title: Verhnjaja Tura

text: Verhnjaja Tura () on kaupunki Sverdlovskin alueella Venäjällä. Se sijaitsee Obin vesistöön kuuluvan Tura-joen yläjuoksulla 187 kilometriä Jekaterinburgista pohjoiseen. Kaupungin ohi kulkee Nižni Tagilin ja Serovin välinen rautatie. Asukkaita on 10 600 henkeä (vuonna 2009).


title: Verhnjaja Tura

text: Paikkakunta on syntynyt vuonna 1737 perustetun rautatehtaan yhteyteen. Kaupunginoikeudet se sai vuonna 1941. Nykyään Verhnjaja Turassa toimii konepaja.


title: Karbogeenikaasu

text: Karbogeenikaasu on sekoitus hiilidioksidia ja happea. Karbogeenikaasun keksi Ladislas Meduna, unkarilaissyntyinen neurologi ja neuropatologi. Medunan alkuperäinen suhde oli 30% hiilidioksidia ja 70% happea mutta karbogeenikaasulla voidaan viitata mihin tahansa sekoitussuhteeseen näitä kahta kaasua.


title: Karbogeenikaasu

text: Karbogeenikaasua hengitettäessä veren hiilidioksidipitoisuus nousee. Tämä aiheuttaa kokemuksen tukehtumisesta, koska aivot tulkitsevat hiilidioksidin määrän nousun happitason laskuna, kuten luonnollisessa tukehtumisessa tapahtuisi. Karbogeenikaasua hengitettäsessä keho reagoi kuin se ei saisi tarpeeksi happea: hengitys kiihtyy ja syventyy, pulssi kiihtyy ja solut vapauttavat alkaalisia puskuriaineita poistaakseen hiilidioksidia verenkierrosta.


title: Karbogeenikaasu

text: Karbogeenikaasua käytettiin psykologiassa ja psykedeelisessä terapiassa selvitettäessä miten potilas reagoi muuntuneeseen tajunnan tilaan tai tunteeseen siitä että menettää kontrollin. Yksilöille, jotka reagoivat karbogeenikaasuun negatiivisesti, ei yleensä annettu muita psykoterapeuttisia aineita. Meduna antoi potilailleen karbogeenikaasua tuottaakseen heille tajunnan tilan, jossa he pystyivät Medunan avustuksella purkamaan ja käsittelemään neuroosinsa. Karbogeenikaasun sanotaan tuovan esiin alitajunnasta tukahdetettuja asioita niin että niiden uudelleen kokeminen vie ne mennessään.


title: Karbogeenikaasu

text:
Eräs potilas kertoi kokemuksestaan:
"Toisen henkäyksen jälkeen tuli värisyöksy, ensin hallitseva kerros kaunista ruusun punaa, sitten seurasi kirkkaiden värien ja mallien kerroksia, toiset geometrisiä, toiset siroja ja viehättäviä. Sitten värit erosivat; sieluni erosi ruumistani, kuin sitä olisi vedetty pois maan päältä ylöspäin, jossa se tavoitti yhteyden suurempaan Henkeen, mikä tuotti merkittävän, uudenlaisen rentoutumisen ja syvällisen turvan tunteen.


title: Karbogeenikaasu

text: Karbogeenia käytetään terapiassa enää harvoin.


title: Karbogeenikaasu

text: Karbogeenikaasua, jossa sekoitussuhde on 95% happea ja 5% hiilidioksidia, voidaan käyttää osana verkkokalvon valtimon sulkeutuman alkuhoitoa.


title: Karbogeenikaasu

text: Karbogeenikaasua käytetään biologiassa tutkittaessa "in vivo" hapen ja hiilidioksidin kulkeutumista.


title: Mankkaanpuron koulu

text: Mankkaanpuron koulu on Espoossa Mankkaalla sijaitseva peruskoulu. Koulussa on yli 400 oppilasta, luokat 1–6 ja esiopetusta. Koulun lähellä on myös yläkoulu nimeltä Mankkaan koulu.


title: Mankkaanpuron koulu

text: Vuosina 1944–1977 eli ennen peruskoulu-uudistusta Mankkaanpuron koulu oli Mankkaan kansakoulu.


title: Deaf Dealer

text: Deaf Dealer on kanadalainen heavy metal -yhtye. Sen ehkä tunnetuin kappale on ”Back to God’s Country” albumilta "Journey into Dark" (1987).


title: USC Heidelberg

text: USC Heidelberg on saksalainen koripalloseura Heidelbergista.


title: USC Heidelberg

text: Seuran perusti vuonna 1899 Heidelbergin yliopisto. USC Heidelberg aloitti koripallotoiminnan vuonna 1952 ja viisi vuotta myöhemmin seura voitti ensimmäisen koripallon Saksan mestaruuden. Seura voitti myös seuraavien viiden vuoden aikana kaikki Saksan mestaruudet. Viimeisen mestaruutensa seura onnistui voittamaan vuonna 1977, jolloin se voitti myös Saksan cupin.


title: Lucas Bols

text: Lucas Bols on hollantilainen alkoholijuomia valmistava, jakeleva ja markkinoiva yhtiö.


title: Lucas Bols

text: Bols on vanha sukunimi Belgian Antwerpenistä. Vanhassa hollanninkielessä "bols" merkitsi nuolta. Kahdeksankymmenvuotisen sodan vuoksi osa perheestä siirtyi Saksaan, josta myöhemmin palattiin Amsterdamiin. Vaikka pitävää historiallista näyttöä asiasta ei juuri olekaan, yhtiö pitää perustamisajankohtanaan vuotta 1575 jolloin Amsterdamiin saapunut Bolsin perhe perusti ensimmäisen tislaamonsa.


title: Lucas Bols

text: Bolsin valikoimiin kuuluu useita tunnettuja merkkejä. Juomateollisuudessa on tavallista että yhtiöt myyvät toisilleen merkkejä markkinatilanteen mukaan.


title: Biisonimafia

text: Biisonimafia on suomalainen sketsiryhmä. Biisonimafia on ensimmäinen televisiosarja Suomessa, joka on aloittanut nettisarjana.


title: Biisonimafia

text: Sarjassa esiintyy Miss Suomi 2010 -kilpailun voittaja Viivi Pumpanen sekä "Kaitsu" Rinkinen, Janne Kaperi ja Sami Kemell. Ohjelman tuottavat Duudsonit -sarjan tekijät Jarno Laasalan ja Jukka Hildenin Rabbit Films. Kolmannella kaudella mukana on myös Justimusfilms.


title: Biisonimafia

text: Sarjan tekijät kuvasivat ennen sarjan alkua vuonna 2006 elokuvan "B2 - The Story". Elokuvaan tehtiin esiosa "B1,5-Naisenvalinta" vuonna 2010


title: Biisonimafia

text: Ensimmäistä tuotantokautta alettiin esittää pelkästään Subin netissä 10. helmikuuta 2010. Toinen tuotantokausi esitettiin 12. helmikuuta 2011 – 2. toukokuuta 2011 televisiossa. Kolmas tuotantokausi esitettiin Subin netissä. Neljännellä kaudella jaksot olivat lyhytelokuvia sketsien sijaan.Biisonimafia tuottaa vuonna 2018 sisältöä omalle YouTube-kanavalleen. Tuotannossa on ollut monia lyhytelokuvia, komediasarjoja ja sketsejä. Biisonimafia tuottaa yhteistyössä Taloon.com:in kanssa YouTubeen tilannekomediasarjaa "Lista Päälle".


title: Saksan käsipallomaajoukkue

text: Saksan käsipallomaajoukkue edustaa Saksaa miesten kansainvälisissä käsipallo-otteluissa. Joukkuetta hallinnoi Saksan käsipalloliitto.


title: Saksan käsipallomaajoukkue

text: Saksan maajoukkue on kyennyt voittamaan kaikki kolme suurta arvokisaturnausta, eli olympia-, MM-, ja EM-kultaa. Olympiavoiton Saksa saavutti kotikisoissaan 1936. Maailmanmestaruuskilpailuihin Saksa on osallistunut 24 kertaa, ensimmäisen kerran vuonna 1938. MM-kultaa saksalaiset ovat voittaneet kolmesti, vuonna 1978 tosin Länsi-Saksan nimellä. EM-kilpailuihin joukkue on osallistunut 12 kertaa, ja vuosina 2004 ja 2016 se voitti Euroopan-mestaruuden.


title: Slam (lehti)

text: Slam on yhdysvaltalainen vuonna 1994 perustettu urheilulehti, joka keskittyy koripalloon. Lehdellä on nykyisin maailmanlaajuisesti 500 000 lukijaa. Lehti tunnetaan hip hop-kulttuurin edistäjänä, sekä artikkeleista, jotka kertovat koripallosta amatööri- ja ammattilaissarjoissa.


title: Daniel Mandell

text: Daniel Mandell (1895 New York, New York – 8. kesäkuuta 1987 Huntington Beach Kalifornia) oli yhdysvaltalainen elokuvaleikkaaja. Hän sai Oscar-palkinnon elokuvista "Sankaritekojen mies" (1942), "Parhaat vuodet" (1946) ja "Poikamiesboksi" (1960). Kaikkiaan hän oli Oscar-ehdokkaana kahdeksan kertaa. Hänen muita elokuviaan ovat muun muassa "Arsenikkia ja vanhoja pitsejä" (1944) ja "Humiseva harju" (1939), jota hän itse piti lempielokuvanaan.


title: Streaplers

text: The Streaplers on ruotsalainen rockyhtye-dansband. Yhtye perustettiin vuonna 1959 Kungälvissa ja sen ensi esiintyminen tapahtui Lorensbergs Circussissa. Neljä vuotta myöhemmin yhtye teki läpimurtonsa hitillä "Diggety Doggety". Muita hittejä olivat mm. "Happy piano", "Säkkijärven polkka", "Mule skinner blues" ja "Rockin' Robin". Monista miesvaihdoksista huolimatta yhtye on pysynyt koossa ja keikkailee vielä nytkin.


title: Johann-Dietrich Wörner

text: Johann-Dietrich Wörner (usein "Jan" Wörner)(s. 18. heinäkuuta 1954 Kassel, Länsi-Saksa) on saksalainen rakennusinsinööri. Hän toimi 1. maaliskuuta 2007 alkaen Saksan avaruushallinnon DLR-tutkimuslaitoksen pääjohtajana. Wörner aloitti Euroopan avaruusjärjestön pääjohtajana 1. heinäkuuta 2015.


title: Johann-Dietrich Wörner

text: Wörner opiskeli rakennusinsinööriksi Berliinin teknillisessä korkeakoulussa ja Darmstadtin teknillisessä korkeakoulussa. Hän vietti vuoden 1982 vaihtotutkijana Japanissa. Hän toimi vuoteen 1990 asti "Ingenieurbüro König und Heunisch"-insinööritoimistossa Frankfurtissa. Vuonna 1990 hän alkoi toimia opettajana Darmstadtin teknillisessä korkeakoulussa. Vuodet 1992–1994 Wörner oli rakennustekniikan osaston dekaani. Hän yleni vuonna 1995 statiikan professoriksi. Vuonna 1994 hän perusti oman insinööritoimiston, jonka nimi on Ingenieurbüro Wörner und Partner.


title: Johann-Dietrich Wörner

text: 27. kesäkuuta 1995 hänet valittiin Darmstadtin teknillisen korkeakoulun johtajaksi, jossa hän jatkoi 28. helmikuuta 2007 asti.


title: Johann-Dietrich Wörner

text: Vuonna 2007 hänestä tuli Helmholtz-Gemeinschaft Deutscher Forschungszentren-verkoston varapääjohtaja, DLR:n pääjohtaja ja Saksan päädelegaatti Euroopan avaruusjärjestön neuvostoon.


title: Johann-Dietrich Wörner

text: Wörner aloitti Euroopan avaruusjärjestön pääjohtajana 1. heinäkuuta 2015.


title: Salme Karppinen

text: Salme Maria Karppinen (s. 1. kesäkuuta 1937, Sotkamo) on suomalainen näyttelijä.


title: Salme Karppinen

text: Karppinen on näytellyt lähinnä teattereissa, mm. Turun kaupunginteatterissa pitkään. Hänet on myös nähty muutamissa elokuvissa vuosina 1958–1985 sekä vuonna 2000 valmistuneessa lyhytelokuvassa "Pakkaus". Kaiken lisäksi Salme Karppinen on ollut mukana televisioelokuvissa ja mukana Televisioteatterin toiminnassa.


title: Salme Karppinen

text: Salme Karppisen tunnetuimmat elokuvaroolit olivat Kaarina elokuvassa "Sven Tuuva" (1958) sekä kartanonomistajan rouva, Irene Peteri elokuvassa "Totuus on armoton" (1963). Karppinen on ollut naimisissa vuodesta 1961 alkaen. Avioliitosta on yksi lapsi.


title: Street of Dreams

text: Street of Dreams on hard rock -yhtye Guns N’ Rosesin kolmas single albumilta "Chinese Democracy". ”Street of Dreams” julkaistiin vuonna 2009, ja se nousi Yhdysvaltojen Billboard Mainstream Hot Tracks -listan sijalle 54, ja Kanadassa sijalle 46. Kappaleen alun perin kirjoitti ja sanoitti Axl Rose, mutta Tommy Stinson ja Dizzy Reed auttoivat Rosea tekemään siihen joitakin basso/kitara/piano melodioita. "Chinese Democracy" -levyllä se on kappale numero neljä. Alun perin kappale tunnettiin nimellä ”The Blues”. Kappale sisältää kaksi kitarasooloa, joista toisen soittaa Robin Finck ja toisen Buckethead.


title: Street of Dreams

text: ”Street of Dreams” on soitettu livenä yhtyeen Chinese Democracy -kiertueella seuraavina vuosina:


title: Totuus on armoton

text: Totuus on armoton on Valentin Vaalan ohjaama vuonna 1963 valmistunut suomalainen elokuva. Se perustuu Mauri Sariolan samannimiseen romaaniin, joka jo heti tuoreeltaan ylsi kuuteen painokseen. Elokuva jäi Valentin Vaalan viimeiseksi ohjaukseksi.


title: Totuus on armoton

text: Pienissä sivurooleissa näyttelee useita vanhoista suomalaisista elokuvista tunnettuja näyttelijöitä, kuten Kaarlo Halttunen, Hilkka Helinä, Mauri Jaakkola, Eino Kaipainen, Aarne Laine, Matti Lehtelä, Marita Nordberg, Irma Seikkula, Esa Saario, Oiva Sala ja Kaarlo Saarnio viimeisessä elokuvaroolissaan.


title: Totuus on armoton

text: Aikalaisarvioissa annettiin sekä kiitosta että moitetta. Leo Stålhammar (Maakansa) kiittää Vaalaa ammattimieheksi, joka on tehnyt parhaansa heikon romaanin pohjalta. Tomira Savtschenko (Kansan Uutiset) toteaa, että elokuva on siistiä rutiinityötä, jossa monet osatekijät ovat hyviä, "mutta kokonaisuutta vaivaa auttamaton teennäisyys niin itse juonessa kuin repliikeissä, replikoinnissa ja ihmishahmoissa".


title: Totuus on armoton

text: Harri Moilanen (Kansan Uutiset) huomauttaa 1990-luvulla jopa, että elokuva liukuu tahattoman parodian puolelle. Eräs myöhempi kriitikko kehuu elokuvan tasapainoisuutta, mutta moittii dialogin puuroisuutta, toinen moittii kankeaksi.


title: Sauli Seppälä

text: Sauli Johannes Seppälä (s. 18. heinäkuuta 1935 Pohjois-Pirkkala) on suomalainen näyttelijä.


title: Sauli Seppälä

text: Seppälä tunnetaan parhaiten useista televisiosarjoista sekä tuomari Eero Arvid Reivin pääroolista elokuvassa "Totuus on armoton" (1963).


title: Sauli Seppälä

text: Myöhemmin Seppälä on nähty muun muassa elokuvassa "Nuoruuteni savotat" (1988) ja televisiosarjassa "Tummien vesien tulkit" (2000). Seppälä on näytellyt myös teatterissa.


title: Sauli Seppälä

text: Seppälälle myönnettiin taiteilijaeläke 2015.


title: The Final Frontier

text: The Final Frontier on brittiläisen metallimusiikkia esittävän Iron Maidenin viidestoista studioalbumi. Albumin tuottivat Kevin Shirley ja yhtyeen basisti Steve Harris, ja albumi julkaistiin vuoden 2010 elokuussa. Albumi on kestoltaan 76 minuuttia ja 35 sekuntia pitkä, ja siten siihen asti yhtyeen pitkäkestoisin studioalbumi.


title: The Final Frontier

text: Albumilta julkaistiin kolme singleä: Grammy-palkinnon vuonna 2011 kategoriassa "Best Metal Perfomance" voittanut "El Dorado", nimikkoraita "Satellite 15... The Final Frontier" ja "Coming Home". Albumin julkaisua seurasi The Final Frontier World Tour -maailmankiertue,


title: The Final Frontier

text: Marraskuun 2. päivä 2009 yhtyeen kitaristi Janick Gers vahvisti BBC:n uutisille, että yhtye oli jo kirjoittanut uutta materiaalia tulevalle albumille, ja että se suuntaisi Pariisiin säveltämään ja harjoittelemaan uutta albumia. Yhtye otti vapaata joulun ja uudenvuoden ajaksi ennen kuin se aloitti albumin nauhoitukset tammikuussa 2010 yhdessä tuottaja Kevin Shirleyn kanssa. Toisessa haastattelussa heavy metal-DJ Eddie Trunkin kanssa, yhtyeen rumpali Nicko McBrain vahvisti, että Iron Maiden oli saanut valmiiksi kahdeksan kappaletta uudelle albumille, jonka hän sanoi ilmestyvän luultavasti vuonna 2011.


title: The Final Frontier

text: Maaliskuun 4. päivä 2010 Iron Maidenin virallisilla sivuilla albumin nimeksi vahvistettiin "The Final Frontier." Samalla myös julkaistiin konsertteja "The Final Frontier World Tour" -kiertueelle, joka alkoi kesäkuun 9. päivä 2010 Dallasista Texasista ja päättyi vuoden 2010 osalta elokuun 21. päivä Espanjaan.


title: The Final Frontier

text:
Toukokuun 3. päivä 2010 tuottaja Kevin Shirley kommentoi blogissaan uuden albumin viimeistelystä:
Koskien yhtyeen paluuta Compass Point -studiolle, jossa bändi nauhoitti 1980-luvulla "Piece of Mind"- ja "Powerslave" -albumit, yhtyeen laulaja Bruce Dickinson kommentoi:


title: The Final Frontier

text: Steve Harris osallistui albumin jokaisen kappaleen kirjoittamiseen, mutta sävelsi ja sanoitti itsenäisesti albumille ainoastaan kappaleen "When the Wild Wind Blows", joka on albumin päätösraita. Bruce Dickinson osallistui neljän, Dave Murray yhden, Adrian Smith kuuden ja Janick Gers kahden kappaleen kirjoittamiseen.


title: The Final Frontier

text: Albumin lyhytkestoisin kappale on Harrisin, Dickinsonin ja Gersin kirjoittama "The Alchemist", jonka kesto on neljä minuuttia ja 29 sekuntia. Harrisin "When the Wild Wind Blows" on noin yksitoista minuuttia pitkä ja albumin pisin kappale. "The Final Frontierin" kokonaiskesto on 76 minuuttia ja 35 sekuntia, mikä tekee siitä Iron Maidenin pitkäkestoisimman studioalbumin.


title: The Final Frontier

text: Albumin avausraita "Satellite 15... The Final Frontier" on tyyliltään kaksiosainen. Alkuosa Satellite 15... on äänitetty kitaristi Adrian Smithin kotistudiolla. Alkuosa toimi myös introna yhtyeen keikoilla The Final Frontier World Tourilla.


title: The Final Frontier

text: Kakkoskappale "El Dorado" on Bruce Dickinsonin sanoittama ja kertoo ihmisten hyväuskoisuudesta. Kappaleessa mies yrittää etsiä myyttistä Eldoradon kultakaupunkia, ja pyytää apua oppaalta, joka huijaa tätä antamalla väärää tietoa rahaa vastaan.


title: The Final Frontier

text: Harrisin ja Smithin tekemä "Mother of Mercy" kertoo sodasta. Kappaleen soolon soittaa Smith.


title: The Final Frontier

text: "Coming Home" on balladityylinen ja sen on sanoittanut Dickinson. Kappale kertoo siitä, kun yhtye kiertueella ollessaan lentää yksityiskoneellaan Ed Force Onella, ja pitkän matkan jälkeen he saapuvat kiitoradalle, 'palaavat kotiin'.


title: The Final Frontier

text: "The Alchemist" kertoo John Deestä ja Edward Kelleystä sekä viisasten kivestä.


title: The Final Frontier

text: "Isle of Avalon" kertoo nimensä mukaan Avalonin saaresta.


title: The Final Frontier

text: "The Talisman" kertoo mitä todennäköisimmin löytöretkistä. Kappaleen ovat säveltäneet Harris ja Janick Gers, ja sanoittanut Harris.


title: The Final Frontier

text: Päätöskappale "When The Wild Wind Blows" on 11-minuuttinen eepos, kokonaan Harrisin tekemä, ja perustuu vanhaan englantilaiseen piirroselokuvaan When The Wind Blows. Elokuvassa vanhuspari rakentaa pommisuojaa, mutta kuolevat loppujen lopuksi radioaktiiviseen säteilyyn. Kappaleen sanoitukset poikkeavat hieman elokuvan juonesta niin, että vanhuspari luulee elokuvan lopun maanjäristystä ydinpommiksi ja juovat siksi myrkkyä pullosta. Kappaleen lopussa ei kerrota elokuvan ydinsodasta luottaen virkkeeseen: "When they found them, had their arms wrapped around each other".


title: The Final Frontier

text: Levy myi Suomessa ennakkoon yli 16 000 kappaletta, mikä oikeuttaa kultalevyyn (raja 10 000 kpl) ja alle kahdessa viikossa yli platinalevyrajan oikeuttavan määrän (raja 20 000 kappaletta).


title: The Final Frontier

text: The Final Frontier on listaykkösenä 21 maassa. Levy sijoittui Yhdysvaltain Billboard-listalla avausviikollaan neljänneksi, mikä on Iron Maidenin paras sijoitus Yhdysvaltain markkinoilla koskaan.


title: The Final Frontier

text: "The Final Frontier" on saanut paljon positiivisia arvosteluja.


title: The Final Frontier

text: Esimerkiksi Classic Rock antoi albumille 23. heinäkuuta 2010 julkaistussa arvostelussa albumille arvosanaksi 9/10. Arvostelija Dom Lawson kuvaili albumia ""Liian monikerroksiseksi ja tuhdiksi sulatettavaksi yhdellä kuuntelukerralla"":


title: The Final Frontier

text: RockSound.tv antoi albumille arvosanaksi 8/10, 30. heinäkuuta 2010 julkaistussa arvostelussa. Arvostelija Jonathan Horsley sanoi albumista:


title: Nao Kodaira

text: Nao Kodaira (, s. 26. toukokuuta 1986 Chino, Naganon prefektuuri) on japanilainen pikaluistelija ja olympiavoittaja.


title: Nao Kodaira

text: Kodaira voitti Japanin joukkueen jäsenenä joukkuetakaa-ajon olympiahopeaa Vancouverin talviolympialaisissa 2010. Kodairan lisäksi hopeajoukkueeseen kuuluivat Masako Hozumi ja Maki Tabata. 500 metrillä Kodaira luisteli 12:nneksi, 1 000 metrillä ja 1 500 metrillä hän sijoittui viidenneksi. Sotšin olympialaisissa 2014 hän oli 500 metrillä viides ja 1 000 metrillä 13:s. Pyeongchangin olympialaisissa 2018 hän voitti 500 metrillä kultaa ajalla 36,94, saavutti 1 000 metrillä hopeaa ja sijoittui 1 500 metrillä kuudenneksi.


title: Nao Kodaira

text: Kodaira voitti 500 metrin maailmanmestaruuden Gangneungissa 2017 ajalla 37,13 ja sai hopeaa 1 000 metrillä ajalla 1.14,43. Heerenveenissä 2015 hän saavutti pronssia 500 metrillä. Lisäksi hän on ollut 500 metrillä kuudes 2013 ja 2016 sekä kahdeksas 2011. Hän voitti sprinttereiden maailmanmestaruuden Calgaryssa 2017 maailmanennätyspistein 146,390. Hän on sijoittunut sprintti-MM-kilpailuissa lisäksi neljänneksi 2010, viidenneksi 2011 ja 2014 sekä kahdeksanneksi 2016.


title: Nao Kodaira

text: Kodaira voitti 500 metrin maailmancupin kokonaiskilpailun kausilla 2014–2015 ja 2016–2017. Hän on ollut 500 metrin pisteissä lisäksi neljäs kaudella 2017–2018 sekä viides 2010–2011 ja 2013–2014. 1 000 metrillä hän oli neljäs kausilla 2010–2011 ja 2016–2017. Maailmancupin yhteiskilpailussa hän oli kolmas kaudella 2017–2018. Maailmancupin henkilökohtaisissa osakilpailuissa hänellä on 19 voittoa, 13 kakkossijaa ja 15 kolmossijaa.


title: Viherriikinkukko

text: Viherriikinkukko ("Pavo muticus") on kanalintuihin kuuluva aasialainen lintulaji. Se on yksi suurimmista kanalintulajeista, siipien kärkiväli voi olla 120 cm. Toisin kuin intianriikinkukko, viherriikinkukko on kohtalaisen hyvä lentäjä.


title: Sänkiöt

text: Sänkiöt ("Odontites") on näivekasveihin kuuluva kasvisuku. Sukuun kuuluu noin kolmekymmentä kasvilajia, joista useimmat ovat puoliloisia. Suvun kasveja tavataan etenkin Välimeren maista. Suomessa sänkiölajeja tavataan kolme, esimerkiksi punasänkiö.


title: Laodikea (Lykos)

text: Laodikea Lykosjoen varrella (latinaksi "Laodicea ad Lycum"; turkiksi "Lâdik") on antiikinaikainen kaupunki Vähässä-Aasiassa, nykyisessä Turkissa. Kaupunki sijaitsi noin 6 km nykyisen Denizlin kaupungin pohjoispuolella ja 10 km etelään Hierapoliksesta (nykyinen Pamukkale). Kaupunki sijaitsi Lykosjoen (nykyinen Çürüksu Çayı), erään Meanderin sivujoen varrella.


title: Laodikea (Lykos)

text: Laodikean perusti Antiokhos II Theos vuosien 261 ja 253 eaa. välisenä aikana vanhemman Diospolis-nimisen asutuksen paikalle. Kaupunki sai nimensä Antiokhos II:n vaimon Laodikeen mukaan. Rooman valtakunnassa Laodikeasta kehittyi taloudellinen ja hallinnollinen keskus. 1. vuosisadalla kaupunkia vahingoitti maanjäristys sekä keisari Tibriuksen että Neron aikana, mutta se rakennettiin kummallakin kerralla uudelleen.


title: Laodikea (Lykos)

text: Roomalaisena aikana Laodikea oli tärkeä puuvillan viljelyalueen keskus. Koska kaupungin lähellä sijainneen Pamukkalen vesi soveltui hyvin purppuravärjäykseen, kehittyi Laodikeasta purppuravärjäämöiden kaupunki. Pamukkalen vesiä pidettiin sekä terveyttä tuovina että pyhinä, mikä toi kaupunkiin runsaasti sekä kylpylävieraita että pyhiinvaeltajia. He toivat mukanaan runsaasti vaurautta, ja Uuden testamentin aikana kaupunki oli eräs Vähän-Aasian vauraimmista.


title: Laodikea (Lykos)

text: Bysantin aikana maanjäristys tuhosi Laodikean vuonna 494, eikä kaupunki enää toipunut iskusta. Seldžukkien vallattua kaupungin 1100-luvulla he siirsivät kaupungin väestön läheiseen Denizlin kaupunkiin.


title: Laodikea (Lykos)

text: Laodikea mainitaan Uudessa testamentissa sekä Kolossalaiskirjeessä (2:1; 4:13,15,16) että Ilmestyskirjassa yhtenä Vähän-Aasian seitsemästä seurakunnasta.


title: Laodikea (Lykos)

text: Kolossalaiskirjeen 4:16 Paavali mainitsee Laodikean seurakunnalle lähetetyn kirjeen. Tämän lyhyen maininnan perusteella on myöhemmin syntynyt pseudepigrafinen Paavalin kirje laodikealaisille.


title: Laodikea (Lykos)

text: Laodikean seurakunta mainitaan Ilmestyskirjan 3. luvussa seitsemännen (ja viimeisen) lähetyskirjeen vastaanottajana (Ilm. 3:14-22). Seurakunta on ainoa, jolle ylösnoussut Kristus ei anna ainoatakaan kiitoksen sanaa. Se on selvästi vastakohta edeltävälle Filadelfian (eli "Veljesrakkauden") seurakunnalle, jolle Kristus ei taas sano ainoatakaan moitteen sanaa. Ilmestyskirjan mukaan Laodikean seurakunta kuvittelee olevansa rikas eikä missään puutteenalainen, mutta Kristus sanoo sen tosi asiassa olevan köyhä, kurja, sokea ja alaston (Ilm. 3:17). Kristus kehottaa Laodikean kristittyjä ostamaan "puhdistettua kultaa" (Ilm. 3:18; viittaus kultaisiin patsaisiin, joita kaupungissa myytiin pyhiinvaeltajille), "valkeat vaatteet" (viittaus kaupungin tekstiiliteollisuuteen) sekä "silmävoidetta" (viittaus kaupungissa myytyyn silmävoiteeseen, jota valmistettiin Pamukkalen vesistä). Tämän lisäksi laodikealaiset saavat moitteet siitä, että he ovat "haaleita", eivät kylmiä eivätkä kuumia. Tämä viittaus hengelliseen penseyteen ja väliinpitämättömyyteen selittyy sekin kaupungin ominaispiirteillä; läheisen Pamukkalen kylpylöiden vesi oli haaleaa, ei kylmää eikä kuumaa.


title: Laodikea (Lykos)

text: Koska Laodikean kristityt ovat selvästi ajautuneet hengelliseen kriisiin, on kaupunki usein nähty viimeisten päivien maallistuneiden kristittyjen vertauskuvana. Useat pikaista maailmanloppua ennustaneet saarnaajat ovat mieltäneet itsensä (tai heidän seuraajansa ovat mieltäneet heidät) "Laodikean seurakunnan sanansaattajaksi", joka yrittää herätellä hengelliseen uneen vaipunutta kristikuntaa. Tällaisessa roolissa itsensä näki esimerkiksi Jehovan todistajien perustaja Charles Taze Russell.


title: Maki Tabata

text: Maki Tabata (, s. 9. marraskuuta 1974 Mukawa, Hokkaidō) on japanilainen pikaluistelija ja moninkertainen arvokisamitalisti.


title: Maki Tabata

text: Tabata ei ole koskaan voittanut suuren arvokisan kultamitalia, mutta himmeämmille mitalisijoille hän on sijoittunut tasaisesti koko 2000-kymmenluvun ajan. Yleisluistelun MM-kilpailuista Tabata voitti pronssia vuonna 2000, ja matkakohtaisissa MM-kilpailuissa hän on saavuttanut kaksi hopea- ja neljä pronssimitalia.


title: Maki Tabata

text: Talviolympialaisiin Tabata osallistui ensimmäisen kerran Lillehammerissa 1994, jossa hän sijoittui 1 500 metrillä 16:nneksi. Salt Lake Cityssä 2002 Tabata oli 1 500 metrillä yhdeksäs, 3 000 metrillä kuudes ja 5 000 metrillä kahdeksas. 1 000 metrillä hänet hylättiin. Torinossa 2006 hän sijoittui 1 000 metrillä 17:nneksi, 1 500 metrillä 15:nneksi, 3 000 metrillä 14:nneksi ja 5 000 metrillä 13:nneksi. Joukkuetakaa-ajon finaalissa Japani hylättiin, ja joukkue jäi neljänneksi. Vancouverin talviolympialaisissa 2010 Tabata voitti Japanin joukkueen jäsenenä joukkuetakaa-ajon olympiahopeaa. 1 500 metrillä hän sijoittui 19:nneksi.


title: Kalifornian ilmasto

text: Kalifornian ilmasto on Yhdysvaltain Kalifornian osavaltion tyypillisiä sääoloja kuvaava käsite. Se vaihtelee suuresti paikasta toiseen, sillä osavaltio on pitkä pohjois-eteläsuunnassa, sen länsiosat ovat rannikolla ja itäosat sisämaassa vuorten suojassa, ja korkeuserotkin ovat suuret Kuolemanlaaksosta merenpinnan alapuolelta Mount Whitneylle yli neljän kilometrin korkeuteen.


title: Kalifornian ilmasto

text: Suuressa osassa osavaltiota vallitsee välimerenilmasto: kesät ovat kuumia ja kuivia, talvet viileitä ja sateisempia. Kylmä Kalifornian merivirta rannikon lähellä viilentää rannikkoalueiden kesiä, sisämaassa kesät ovat kuumempia. Vuoristossa on vuoristoilmasto. Vuorijonojen takana on aavikkoalueita.


title: Kalifornian ilmasto

text: Alin osavaltiossa koskaan mitattu lämpötila on ollut -42 °C, ylin 57 °C. Suurin yhden vuoden sademäärä  on ollut 4 089 mm, kun taas toisaalla on paikkoja, joissa sateeton jakso on kestänyt yli vuoden.


title: Salpausselän Kisat 2010

text: Salpausselän Kisat 2010 järjestettiin 5.–7. maaliskuuta Lahdessa. Kisat olivat 85. järjestetyt Salpausselän Kisat. Kisojen ohjelmassa oli maastohiihtoa, mäkihyppyä sekä yhdistettyä.


title: Salpausselän Kisat 2010

text: Miesten yhdistelmäkilpailu kilpailtiin 6. maaliskuuta 2010. Kilpailussa hiihdettiin ensin 15 kilometriä perinteisellä hiihtotyylillä ja sitten 15 kilometriä vapaalla hiihtotyylillä. Kilpailu kuului maastohiihdon maailmancupiin. Kilpailun voitti ranskalainen Maurice Manificat, jolle voitto oli hänen uransa ensimmäinen maailmancup-voitto.


title: Salpausselän Kisat 2010

text: Kilpailu aloitettiin perinteisellä hiihtotyylillä. Kilpailun alku oli tasainen, eikä suuria eroja syntynyt. Puolen minuutin sisällä kärjestä oli noin kolmekymmentä hiihtäjää. 15 kilometrin jälkeen tultiin suksien vaihtoon, jonka jälkeen hiihtotyyli vaihtui perinteisestä vapaaksi. Vaihdon jälkeen kuusi hiihtäjää oli hieman erottunut muista. Nämä kuusi hiihtäjää olivat Lukáš Bauer, Maurice Manificat, Tobias Angerer, Andrus Veerpalu, Maksim Vylegžanin ja Valerio Checci. 20 kilometrin jälkeen Bauer ja Manificat kuitenkin ottivat muihin hiihtäjiin yli 20 sekunnin eron. Vajaa pari kilometriä ennen maalia Manificat otti Baueriin pienen eron, eikä Bauerin kiri enää lopussa riittänyt saamaan Manificatia kiinni.


title: Salpausselän Kisat 2010

text: 7. maaliskuuta


title: Salpausselän Kisat 2010

text: 6. maaliskuuta


title: Salpausselän Kisat 2010

text: 5. maaliskuuta


title: Wakko’s Wish

text: Wakko's Wish on vuonna 1999 ensi-iltansa saanut animaatioelokuva, joka perustuu Warner Brosin tuottamaan televisiosarjaan Animaaniset. Elokuvan pääosia esittivät Rob Paulsen, Jess Harnell ja Tress MacNeille.


title: No Mercy

text: No Mercy voi tarkoittaa muun muassa seuraavia:


title: Maija Lavonen

text: Maija Sisko Lavonen (s. Luukela; s. 29. lokakuuta 1931 Ii) on suomalainen tekstiilitaiteilija.


title: Maija Lavonen

text: Lavonen opiskeli vuosina 1953–1956 Taideteollisessa oppilaitoksessa ja vuosina 1956–1957 Vapaassa taidekoulussa. Hän aloitti työskentelyn tekstiilisuunnittelijana valmisvaateteollisuudessa 1956 mutta siirtyi freelance-suunnittelijaksi vuonna 1961 ja vapaaksi taiteilijaksi vuonna 1970. Hänen ensimmäinen näyttelynsä oli vuonna 1968.


title: Maija Lavonen

text: Tekstiilitaiteilijana Lavonen tuli tunnetuksi ryijytaiteen uudistajana. Hän etsi uusia tapoja käyttää tekstiilimateriaaleja ja teki monia kokeiluja. Hänen töissään seinätekstiilit muuttuivat tilateoksiksi. Lavonen kunnioittaa silti suomalaisen tekstiilitaiteen perinnettä ja valmistaa teoksensa yleensä luonnonmateriaaleista kangaspuissa kutomalla. Perinteisten materiaalien kuten villan ja pellavan ohella Lavonen on kuitenkin pyrkinyt kokeilemaan myös akryyliä, metalliverkkoa tai teollisesti valmistettua kangasta. Yhdistämällä töissään erityyppisiä materiaaleja ja vastakohtaisuuksia Lavonen luo omintakeisen tunnelman ja raikkauden. Hänen töitään on sijoitettu moniin julkisiin tiloihin, esimerkiksi Eduskuntataloon, ministeriöihin, Suomen Pankin pääkonttoriin, suurlähetystöihin ja kirkkoihin.


title: Maija Lavonen

text: Lavonen kokee työssään erityisen haasteelliseksi tekstiilin sovittamisen tilan arkkitehtuuriin, sen mittasuhteisiin, materiaaleihin ja valaistukseen. Lavonen on toiminut paitsi taiteilijana myös opettajana muun muassa Taideteollisessa korkeakoulussa vuosina 1985–1994. Hänet valittiin vuonna 1996 Vuoden tekstiilitaiteilijaksi ja Ornamon kunniajäseneksi.


title: Maija Lavonen

text: Lavosen puoliso oli jo vuonna 1970 syöpään kuollut kuvataiteilija Ahti Lavonen. Parin kaksi lasta ovat kuvataiteilija Kuutti Lavonen ja dramaturgi Sussa Lavonen.


title: Luettelo suoran demokratian puolueista

text: Tämä on luettelo suoraa demokratiaa ajavista puolueista. Suluissa on puolueen toimintavuodet.


title: Palkkisilta

text: Palkkisilta on silta, jossa kantavana vaakarakenteena ovat pituussuuntaiset palkit (puuta, teräsbetonia, terästä) ja näiden päällä varsinainen pintarakenne. Lyhyen sillan palkit voivat olla umpinaisia, mutta pitkiin siltoihin käytetään kotelopalkkeja, jolloin niitä sanotaan kotelopalkkisilloiksi. Palkit kannatetaan päistään päätymuureilla ja mahdollisesti väliltä pilareilla tai silta-arkuilla.


title: Palkkisilta

text: Palkkisillat yleistyivät 1960-luvulta alkaen, jota ennen oli rakennettu riippusiltoja. Liittopalkkisiltaan käytetään toisiinsa kiinnitetyistä teräs- ja betonirakenteita, jossa yhdistyvät betonin puristuslujuus ja teräksen vetolujuus. Suomessa on rakennettu paljon myös langerpalkkisiltoja. Niiden kantava rakenne koostuu teräspalkista, jonka yläpuolelle on kiinnitetty kaari.


title: Palkkisilta

text: Suomen neljänneksi pisin silta on Puumalassa sijaitseva Saimaan silta, joka on 781 metrin mittainen palkkisilta. Sen pääjänteen pituus on 140 metriä. Kotelopalkkisilta Lapinlahden silta Helsingissä on 599 metrin pituinen.


title: Pikkuylänköjuoksija

text: Pikkuylänköjuoksija ("Thinocorus orbignyianus") on eteläamerikkalainen, siemenravintoon erikoistunut kahlaaja. Sen elinympäristö käsittää Andien ylänköjä Perussa, Boliviassa, Chilessä ja Argentiinassa. Lajin holotyypin kuvailivat Isidore Geoffroy Saint-Hilaire ja René-Primevère Lesson Santiagosta Chilestä 1831.


title: Kääpiöylänköjuoksija

text: Kääpiöylänköjuoksija ("Thinocorus rumicivorus") on eteläamerikkalainen, siemenravintoon erikoistunut kahlaajalintu. Sen esiintymisalue käsittää tasankomaita Ecuadorissa, Perussa, Boliviassa, Chilessä ja Argentiinan Patagoniassa Tulimaahan saakka. Lajin holotyypin kuvaili Johann Friedrich von Eschscholtz Concepciónista Chilestä vuonna 1829.


title: Lumiylänköjuoksija

text: Lumiylänköjuoksija ("Attagis gayi") on eteläamerikkalainen, siemenravintoon erikoistunut kahlaaja. Sen elinympäristö käsittää ylänkömaita Ecuadorissa, Perussa, Boliviassa, Chilessä ja Argentiinassa Tulimaahan saakka. Lajin holotyypin kuvailivat Isidore Geoffroy Saint-Hilaire ja René-Primevère Lesson Santiagosta Chilestä 1831.


title: Etelänylänköjuoksija

text: Etelänylänköjuoksija, aikaisemmalta nimeltään valkovatsaylänköjuoksija ("Attagis malouinus") on eteläamerikkalainen, siemenravintoon erikoistunut kahlaaja. Se on pyyn kokoinen ja elää alavammilla alueilla kuin lumiylänköjuoksija. Etelänylänköjuoksijan levinneisyys käsittää Etelä-Chilen ja -Argentiinan, Magalhãesinsalmen ja Kap Hornin edustan saaret. Lajin holotyypin kuvailivat Pieter Boddaert Falklandsaarilta 1783.


title: Viitasieppo

text: Viitasieppo ("Culicicapa ceylonensis") on laajalla alueella Etelä-, Kaakkois- ja Itä-Aasiassa tavattava sieppomonarkeihin kuuluva varpuslintu.


title: Viitasieppo

text: Viitasieppo on kooltaan noin 12 cm. Koiras- ja naarasviitasiepot muistuttavat toisiaan ulkonäöltään. Lajin selkä on väritykseltään oliivinvihreä, päälaki on harmaa ja vatsa kirkkaan keltainen. Nuori lintu on väriltään vaaleampi niin selästä kuin vatsastakin.


title: Viitasieppo

text: Viitasiepon levinneisyysalue ulottuu Intiasta Kaakkois-Aasian läpi Kiinaan. Viitasiepon elinympäristöä ovat avoimet metsät ja lisäksi lajia tavataan usein viljelyksiltä ja puistoista sekä puutarhoista.


title: Viitasieppo

text: Viitasieppojen ravinto koostuu hyönteisistä, joita se pyydystää ilmasta. Lajin yksilöitä on usein mukana sekaparvissa muiden lintulajien kanssa, mutta se liikkuu myös yksin tai pareittain. Viitasiepon pesä sijaitsee tuettuna puunrunkoon tai kallioon.


title: Arojuoksija

text: Arojuoksija ("Pedionomus torquatus") on äärimmäisen uhanalainen itäaustralialainen kahlaaja ja heimonsa Pedionomidae ainoa laji. Lajin holotyypin kuvaili John Gould Adelaiden läheltä 1841.


title: Arojuoksija

text: Arojuoksija elää kuivilla ja avoimilla ruohomailla. Pituutta lajille kertyy 17 cm. Se on ruumiinrakenteeltaan typäkkä ja sillä on tuijottavat silmät ja kaita nokka. Rinnassa linnulla on ruskea laikku ja kaula on täplikäs. Arojuoksijalla on käänteiset sukupuoliroolit kuten esimerkiksi vesipääskyillä. Naaras on siis koirasta värikkäämpi ja voi paritella usean koiraan kanssa. Koiras hoitaa haudonnan ja poikaset. Ruoholla vuorattu pesä on vaatimaton kuoppa mättään tai pensaan tyvellä. Arojuoksijan ravinto koostuu siemenistä ja hyönteisistä.


title: Arojuoksija

text: Arojuoksijan kannan koko on romahtanut 2000-luvulla. Sukukypsiä aikuisia arvioitiin vuonna 2015 olevan alle tuhat yksilöä. Victorian osavaltiossa lajimäärä on vähentynyt yli 90 prosenttia vuosien 2010–2015 aikana. Uudessa Etelä-Walesissa määrä on vähentynyt samoin yli 90 prosenttia vuosien 2001–2014 aikana. Nopean vähenemisen takia Kansainvälinen luonnonsuojeluliitto luokitteli lajin äärimmäisen uhanalaiseksi.


title: Lusikkasirri

text: Lusikkasirri, aikaisemmalta nimeltään kapustaviklo ("Calidris pygmaea," aiemmin "Eurynorhynchus pygmaeus)" on Venäjän kaukoidässä elävä äärimmäisen uhanalainen kahlaajalintu. Sen esiintymisalue ulottuu Tšukotkalta Kamtšatkan pohjoisosiin. Laji talvehtii Etelä- ja Kaakkois-Aasiassa ja sen populaation koko on 150–320 pesivää paria. Lusikkasirrin holotyypin kuvaili Carl von Linné Itä-Aasiasta vuonna 1758. Linnulle ominainen piirre on sen lusikkamainen nokka.


title: Tyrskykahlaaja

text: Tyrskykahlaaja ("Calidris virgata," aiemmin "Aphriza virgata") on kurppien heimoon kuuluva pohjoisamerikkalainen kahlaajalintu. Se kuuluu nykyään aiemman "Aphriza -"sukunsa sijaan sirreihin. Tyrskykahlaajan esiintymisalue käsittää Alaskan keski- ja eteläosat sekä Yukonin keskiosia. Se talvehtii Amerikan Tyynenmeren rannikolla Alaskan eteläosista mantereen eteläkärkeen. Lajin holotyypin kuvaili Johann Friedrich Gmelin Prince William Soundilta 1789.


title: Veikko Löyttyniemi

text: Veikko Löyttyniemi (s. 19. huhtikuuta 1938 Riihimäki) on suomalainen entinen järjestöjohtaja ja toimittaja.


title: Veikko Löyttyniemi

text:
Löyttyniemi työskenteli valtaosan työurastaan Sanomalehtien liiton palveluksessa. Hän toimi vuodesta 1972 vuoteen 2000, jolloin hän jäi eläkkeelle, liiton toimitusjohtajan tehtävässä. Ennen siirtymistään Sanomalehtien liittoon hän toimi VR:n tiedotuspäällikkönä vuosina 1964–1968 ja Henkisen maanpuolustuksen suunnittelukunnan (HMS) pääsihteerinä vuosina 1968–1972. Löyttyniemellä on myös toimittajakokemusta. Hän toimi vuosina 1962 ja 1963–1964 Uuden Suomen toimittajana, vuonna 1964 Rautatieuutiset-lehden päätoimittajana ja vuosina 1973–1979 Sanomalehtien liiton julkaiseman Suomen Lehdistön päätoimittajana.
Löyttyniemi on myös toiminut lukuisissa luottamustehtävissä. Hän on toiminut muun muassa Suomalaisuuden liiton puheenjohtajana vuosina 1978–1986 ja lisäksi Historian Ystäväin Liiton ja Suomen Mitalitaiteen Killan puheenjohtajana.


title: Veikko Löyttyniemi

text: Veikko Löyttyniemi syntyi kauppias Aarne Löyttynimen ja Aino Ester Seppälän perheeseen, hänen veljiään ovat kaupunkineuvos Heikki Löyttyniemi (1928–2014) ja kansanedustaja Pekka Löyttyniemi (s. 1932). Löyttyniemen aviopuoliso on Leena Löyttyniemi.


title: Kiritimatinsirri

text: Kiritimatinsirri ("Prosobonia cancellata"), myös "Aechmorhynchus cancellatus", on sukupuuttoon kuollut kahlaaja. Se oli Ranskan Polynesiassa Tuamotussa. Lajin holotyypin kuvaili Johann Friedrich Gmelin Kiritimatista 1789.


title: Dong Fang Hong 2

text: Dong Fang Hong 2 oli Kiinan kansantasavallan televisiolähetyksiä välittävä geosynkroonisen kiertoradan tietoliikennesatelliittien perhe, jonka toiminta alkoi 8. huhtikuuta 1984.


title: Dong Fang Hong 2

text: Satelliitit kehitti Chinese Academy of Space Technology. Satelliitit olivat sylinterimäisiä, korkeus 8,5 metriä ja halkaisija 2,1 metriä, samanlaisia kuin esimerkiksi Hughesin tietoliikennesatelliitit vastaavana aikana. Satelliitti painoi 440 kg. Satelliittien suunniteltu elinikä oli 4,5 vuotta, todellinen ilmeisesti paljon pitempi. Dong Fang Hong 2 A-satelliitin antenni oli paraboloidi, antenni oli suunnattava. Satelliitin sähkötehon tuotti 24 000 aurinkokennoa. Satelliittien asemat olivat 87.5, 110,5 ja 98 itäistä pituutta. Ne välittivät TV-ohjelmia kaikkialle Kiinaan ja sen naapurimaihin. Neljännen satelliitin laukaisu epäonnistui.


title: Tuamotunsirri

text: Tuamotunsirri ("Prosobonia parvirostris"), joka yleisesti luokitellaan kiritimatinsirrin alalajiksi, on Ranskan Polynesiassa, Tuamotussa elävä kahlaaja. Lajin holotyypin kuvaili Titian Ramsay Peale 1848.


title: Gary Prior

text: Gary Prior (s. 13. marraskuuta 1957) on kanadalainen jääkiekkovalmentaja ja entinen pelaaja. Hän pelasi hyökkääjänä. Nykyisin Prior valmentaa Okanagan HC Europe -joukkuetta Erste Bank Young Stars Leaguessa.


title: Gary Prior

text: Prior pelasi kaksi kautta Pennsylvanian yliopistojoukkueessa ja kaksi Vermontin yliopistojoukkueessa vuosina 1976–1980 ennen siirtymistään Eurooppaan. Prior pelasi vuodet 1980–1982 saksalaisessa Augsburger Pantherissa. Ensimmäinen kausi 1980–81 kului kolmanneksi korkeimmalla sarjatasolla Oberligassa ja oli nostamassa joukkuetta 2. Bundesligaan seuraavaksi kaudeksi 1981–82.


title: Gary Prior

text:
Kaudet 1984–85 ja 1985–86 Prior pelasi Suomessa jääkiekon I-divisioonaa Imatran Ketterässä, jossa lopetti pelaajauransa.
Prior on valmentanut vuosia suomalaisia ja saksalaisia joukkueita. Priorista tuli Ketterän päävalmentaja heti seuraavalla kaudella 1986–87, kun hän oli lopettanut joukkueessa pelaajauransa. Kauden 1988–89 Prior valmensi jääkiekon SM-liigassa Saimaan Palloa. Joukkue sijoittui runkosarjassa kymmenenneksi. Prior valmensi kauden 1989–90 norjalaista Hasle Lören Osloa ja palasi kaudeksi 1990–91 Ketterän päävalmentajaksi.


title: Gary Prior

text: Prior valmensi vuodet 1991–1993 IFK Lepplaxia ja kauden 1993–94 Kuusamon Pallo-Karhuja II-divisioonassa. Prior siirtyi kaudeksi 1994–95 Saksaan Augsburger Pantherin apuvalmentajaksi DEL:ään. Hänestä tuli seuraavalla kaudella joukkueen päävalmentaja. Prior valmensi Augsburgia kolme kautta kevääseen 1998 asti. Vuosina 1998–2006 Prior valmensi Saksan alasarjoissa, kuten 2. Bundesligassa ja Oberligassa Heilbronner EC:tä, SC Bietigheim-Bissingeniä ja EHC Müncheniä.


title: Gary Prior

text: Prior valmensi Sveitsin Nationalliga B:n SC Langenthalia 2006–2008. Priorista tuli hollantilaisen HYS The Haguen päävalmentaja kesken kauden 2009–2010, ja hän jatkoi seurassa vielä seuraavankin vuoden. Seuraavat kaksi kautta hän valmensi Itävallan Nationalligassa pelannutta EHC Lustenauta, mutta sai potkut ja siirtyi Italian toiselle sarjatasolle HC Gherdëinaan kevääksi 2013. Vuodesta 2013 lähtien hän on valmentanut monikansallisessa EBYSL junioriliigassa Lower Austria Stars ja Okanagan HC Europe -joukkueita.


title: Ilkka Kinnunen

text: Ilkka Kinnunen on suomalainen voimamies, joka on osallistunut useisiin kotimaisiin ja kansainvälisiin voimamieskilpailuihin. Ilkka Kinnunen on toinen Strongman Champions Leaguen perustajista. Sarja perustettiin vuonna 2008. 2013 sarjan osakilpailuja on yhteensä 16, Kuudessatoissa eri maassa, jotka kaikki televisioidaan lähes 100 maahan.


title: Al-Muharraq Sports Club

text: Al-Muharraq Sports Club on 1928 perustettu bahrainilainen urheiluseura. Seuran päälajina on jalkapallo, mutta sillä on toimintaa myös muissa lajeissa kuten koripallossa ja lentopallossa. Jalkapallossa Al-Muharraq on maansa menestynein seura. Se on voittanut Bahrainin liigan 31 kertaa ja Bahrainin Cupin kahdesti.


title: Al-Muharraq Sports Club

text: Bahrainin liigamestaruusBahrainin Cupin voittoBahrain King´s Cupin voittoBahrain Crown Prince Cupin voittoBahrainin Super Cupin voittoAFC Cupin voitto


title: M/S Famnen

text: M/S Famnen () on vuonna 1944 rakennettu risteilyalus, jonka amerikkalaiset alun perin rakensivat itselleen sota-alukseksi. Se purjehti Atlantin yli ja oli mukana Normandian maihinnousussa. Alus päätyi muutamien vuosien jälkeen Suomen puolustusvoimille ja purjehti M/S Pyhtää -nimisenä. Palvelus Suomen puolustusvoimissa päättyi vuonna 1990.


title: M/S Famnen

text: M/S Famnen (ennen Miinanraivaaja DR-2) oli Yhdysvaltain ylijäämävarastosta ostettu, Normandian maihinnousua varten rakennettu hinaaja. Se on rakennettu Kaliforniassa Yhdysvalloissa.


title: M/S Famnen

text: Laiva oli samankokoinen kuin muutkin tyypin alukset eli 21 metriä pitkä, 6,2 metriä leveä ja syväys oli 2,6 metriä, mutta koneteho oli muista poiketen 400-hevosvoimainen diesel, luultavasti Atlas Imperial. Aluksessa ei ollut peruutusvaihdetta, vaan kone oli pysäytettävä ja käynnistettävä toiseen suuntaan jos halusi peruutta.


title: M/S Famnen

text: Raivausoperaation päätyttyä aluksen runko ja ohjaamo peruskorjattiin. Pituuskin kasvoi melkein viisi metriä, ja se sai uuden nimen Pyhtää. Alus sijoitettiin itäisen Suomenlahden linnakkeiden yhteysalukseksi. Alukseen vaihdettiin Wärtsilän 400 hv dieselkone kiinteälapaisella potkurilla. Kotkan Rannikkopatterissa se palveli noin vuoteen 1983, jolloin Valas-luokan yhteysalukset aloittivat palvelunsa. Alus peruskorjattiin Kotkassa, mikä jälkeen se siirtyi Raumalle yhteysalukseksi ja sai nimekseen Pyhäranta. Alus palveli Turun Rannikkorykmentin palveluksessa noin vuoteen 1990.


title: M/S Famnen

text: Uudet yksityiset omistajat tekivät aluksella mittavat muutostyöt 1990-1992, alus muutoskatsastettiin ja uusi ura alkoi.


title: M/S Famnen

text: M/S Famnen purjehtii pääasiallisesti charterpurjehduksia Saaristomeren alueella. Aluksella käytiin myös Saimaalla vierailemassa Savonlinnassa 2008.


title: Hans Erich Apostel

text: Hans Erich Apostel (22. tammikuuta 1901 Karlsruhe – 30. marraskuuta 1972 Wien) oli itävaltalainen säveltäjä. Hän sai opetusta Schönbergiltä ja Bergiltä. Alkujaan hänen musiikkinsa oli lyyristä ja romanttista. Hänen tyylinsä kuitenkin kehittyi atonaaliseksi ja ekspressionistiseksi ennen siirtymistä sarjallisuuteen.


title: Hans Erich Apostel

text: Apostelin musiikki leimattiin aikoinaan rappiotaiteeksi.


title: Hans Erich Apostel

text: Eräs Apostelin teoksista on "Kubiniana" (op. 13, 1946), hänen läheisen ystävänsä Alfred Kubinin taiteen innoittama kymmenen pianokappaleen sarja.


title: Luettelo Suomen virallisen singlelistan ykkösistä vuonna 1990

text: Tämä on luettelo Suomen virallisen singlelistan ykkösistä 1990, joka sisältää kärkipaikkaa hallussaan pitäneet singlet vuonna 1990.


text: Vuosina 1989-1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa Suomen virallista listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.


title: Luettelo Suomen virallisen singlelistan ykkösistä vuonna 1989

text: Tämä on luettelo Suomen singlelistan ykkösistä 1989, joka sisältää kärkipaikkaa hallussaan pitäneet singlet vuonna 1989. Vuosina 1989–1993 Musiikkituottajat – IFPI Finland ry:n (entinen Suomen Ääni- ja kuvatallennetuottajat ÄKT) valtuuttamaa listaa kokosi helsinkiläinen paikallisradio Radio Ykkönen. Listaa julkaistiin joka toinen viikko.


title: Valkokuonodelfiini

text: Valkokuonodelfiini eli kirjokuonodelfiini eli valkonokkadelfiini ("Lagenorhynchus albirostris") on Pohjois-Atlantilla elävä delfiinilaji, jonka maailmanlaajuisen kannan kooksi arvioidaan yli satatuhatta yksilöä. Molekyylianalyysien perusteella se ei ole läheistä sukua muille valkokuvedelfiinilajeille ("Lagenorhynchus"), joten sen taksonominen luokittelu saattaa muuttua. Myös Pohjois-Atlantin itä- ja länsiosissa elävistä valkokuonodelfiineistä on löydetty morfologisia eroavaisuuksia. Nisäkäsnimistötoimikunta on ehdottanut lajille uutta suomenkielistä nimeä "kirjokuonodelfiini".


title: Valkokuonodelfiini

text: Valkokuonodelfiinin pullea ruumis painaa keskimäärin 200 kilogrammaa, mutta suurimmat yksilöt voivat kasvaa 350 kg:n painoisiksi. Lajilla on lyhyt, leveä kuono, joka on 5–8 senttimetriä pitkä. Koko ruumis on noin 2,8 metrin mittainen. Suhteellisen pitkä, kaareva selkäevä on kärjestä pyöreä ja sijaitsee keskellä selkää. Sekä selkä- että rintaevät pienenevät iän myötä suhteessa muun ruumiin kokoon. Toisin kuin valkokuvedelfiinillä, valkokuonodelfiinin paksu pyrstö kapenee haarojen tyveä kohti.


title: Valkokuonodelfiini

text: Valkokuonodelfiinien väritys vaihtelee suuresti. Niiden kuono on yleensä valkoinen ja harmaiden tai mustien täplien peitossa – se voi kuitenkin olla myös täysin harmaa. Selkäevän etupuoli ja otsakumpu ovat tummat. Joskus niitä erottaa toisistaan poikittainen vaaleanharmaa juova, harmaanruskea läiskä tai valkoinen alue, joka ympäröi puhallusreikää ja joillakin yksilöillä myös silmiä. Sivuilla on tummanharmaat alueet, joiden etupuolella rinnassa on vaaleampi, epämääräisenmuotoinen laikku. Laikun yläpuolella ja takana delfiinin iho on kirjavanharmaa tai lähes valkoinen selkäevän taakse asti. Vatsapuolella on keskellä kapea valkoinen nauha ja reunoilla vaaleanharmaat läiskät. Pyrstö ja rintaevät ovat yleensä tummat, ja pyrstönhaarojen alapuolella ja evien tyvessä on valkoisia täpliä. Yläleuan molemmissa puoliskoissa on 4–6 karvatuppea, mutta karvoja niissä on vain poikasilla.


title: Valkokuonodelfiini

text: Valkokuonodelfiinit elävät Pohjois-Atlantin viileissä ja subarktisissa vesissä. Pohjois-Amerikassa niitä esiintyy Cape Codin niemimaalta Davisinsalmeen ulottuvalla vyöhykkeellä. Euroopassa valkokuonodelfiinejä tavataan Islannin, Färsaarten, Ison-Britannian ja Norjan aluevesillä. Levinneisyysalue ulottuu etelässä Ranskan rannikolle ja pohjoisessa Huippuvuorille sekä Novaja Zemljalle. Itämeressä ne ovat kuitenkin erittäin harvinaisia.


title: Valkokuonodelfiini

text: Valkokuonodelfiinit pysyttelevät enimmäkseen avomerellä, mannerjalustan ja sen reunan tuntumassa, missä vesi on enintään 200 metriä syvää. Pohjois-Amerikan rannikolla ne ovat siirtyneet 1970-luvun jälkeen kauemmas avomerelle lähelle mannerjalustan reunaa valkokuvedelfiinien syrjäyttäminä.


title: Valkokuonodelfiini

text: Lajia ei ole tavattu nykyisen Suomen merialueilla. Neuvostoliitolle luovutettuihin alueisiin kuuluvan Terijoen Kuokkalasta pyydystettiin kesällä 1935 valkokuonodelfiini, jonka jäännöksiä säilytetään nykyisin Helsingin yliopiston kokoelmissa. Korppoon saaristossa liikkui marraskuussa 2006 kaksi delfiiniä, joita aluksi luultiin valkokuonodelfiineiksi, mutta jotka myöhemmin osoittautuivat tavallisiksi delfiineiksi ("Delphinus delphis").


title: Valkokuonodelfiini

text: Valkokuonodelfiinien elintavat tunnetaan varsin huonosti. Niiden pääasiallista ravintoa ovat pienet parvikalat (turska, kolja, pikkuturska, partaturska, kummeliturska ja valkoturska) sekä äyriäiset ja kalmarit. Sukukypsyyden ne saavuttavat noin 1,95 metrin pituisina. Poikaset syntyvät kesä- ja syyskuun välillä ja ovat syntyessään noin 115 senttimetriä pitkiä ja painavat 40 kilogrammaa.


title: Valkokuonodelfiini

text: Valkokuonodelfiinit elävät parvissa, joihin kuuluu yleensä alle kolmekymmentäviisi mutta joskus jopa satoja tai tuhansia delfiinejä. Suuret parvet ovat kuitenkin harvinaisia ja muodostuvat todennäköisesti pienemmistä osaparvista. Valkokuonodelfiinit voivat muodostaa myös sekaparvia muiden delfiinien kanssa tai hakeutua suurten hetulavalaiden vanaveteen etsiessään ravintoa. Ne ovat taitavia hyppäämään jopa kohtisuoraan ylös vedestä ja uivat usein laivojen vierellä tai edessä.


title: Valkokuonodelfiini

text: Valkokuonodelfiinejä pyydetään jonkin verran ihmisravinnoksi Norjassa, Färsaarilla, Gröönlannissa, Islannissa ja Labradorin niemimaalla. Niitä uhkaavat myös ympäristömyrkyt, kuten organokloriinit ja raskasmetallit, sekä joutuminen sivusaaliiksi kalaverkkoihin.


title: Inner City

text: Inner City on Detroitissa, Yhdysvalloissa vuonna 1987 perustettu elektronisen tanssimusiikin yhtye, jonka jäseniä ovat Paris Grey (laulaja) ja Kevin Saunderson (tuottaja, ohjelmoija, säveltäjä). Yhtyeen musiikki on sekoitus Detroit-teknoa ja housemusiikkia – sen tunnetuimpia hittejä ovat ”Big Fun” ja ”Good Life”, joista jälkimmäinen oli listaykkösenä Suomen virallisella listalla tammikuussa 1989.


title: BG 74 Göttingen

text: BG 74 Göttingen on saksalainen koripalloseura Göttingenistä.


title: BG 74 Göttingen

text: Seura perustettiin vuonna 1974 Göttingenissä. Seuran edustusjoukkue voitti 2. Basketball-Bundesligan kaudella 2006–2007 ja nousi Bundesliigaan. Kaudella 2008–2009 joukkue ylsi historiansa parhaaseen saavutukseen oltuaan runkosarjan toinen. Pudotuspelit Göttingen kuitenkin hävisi ensimmäisellä kierroksella Brose Basketsille. Ensimmäistä kertaa joukkue oli mukana eurocupeissa kaudella 2009–2010, jolloin se osallistui EuroChallengeen. Kauden päätteeksi seura voitti sarjan loppuottelussa BC Krasnye Krylya Samaran, ja voitti näin seurahistorian ensimmäisen mestaruuden.


title: BG 74 Göttingen

text: Seuran naisten edustusjoukkueella oli kauden 2007–2008 jälkeen talousvaikeuksia, joiden takia joukkueen paikka naisten Bundesliigassa oli epävarma. Seura onnistui kuitenkin hankkimaan tarvittavat varat ennen kauden alkua.


title: This War Is Ours

text: This War Is Ours on Escape the Fate -yhtyeen toinen albumi. Se on ensimmäinen julkaisu uuden laulajan Craig Mabbittin kanssa. Albumi piti tehdä kiireellä, koska Escape The Faten levy-yhtiö Epitaph Records meinasi potkia yhtyeen ulos, jos he eivät olisi tehneet uutta albumia. Albumin tuotti John Feldmann. "This War Is Ours" julkaistiin 21. lokakuuta 2008.


title: This War Is Ours

text:
Basisti Max Green sanoi albumista, että he ovat tyytyväisiä siihen ja että se on albumi, jota ovat inspiroineet heidän lapsuuden suosikkiyhtyeensä kuten muun muassa Mötley Crüe ja Guns N’ Roses. Albumi nousi Billboardin listalla sijalle 35 myytyään yli
13 000 kopiota ensimmäisellä viikollaan. Singleinä julkaistiin seuraavat kappaleet ”Something”, ”The Flood”, ”This War Is Ours” ja ”10 Miles Wide”. "This War Is Ours" on enemmän metalcorea ja hard rockia toisin kuin ensimmäinen albumi, joka on emotyylisempää.


title: This War Is Ours

text: "This War Is Ours (Deluxe Edition)" sisältää kaksi uutta kappaletta, ”Bad Blood” ja ”Behind The Mask”, videot kappaleista ”The Flood”, ”Something”, ”10 Miles Wide” ja ”This War Is Ours” sekä livemateriaalia. Se julkaistiin 27. huhtikuuta 2010.


title: User Friendly

text: User Friendly on kanadalainen J. D. "Illiad" Frazerin tekemä verkkosarjakuva, joka kertoo kuvitteellisen Columbia Internet -palveluntarjoajan työntekijöistä. Ensimmäinen User Friendly -strippi julkaistiin marraskuussa 1997, ja sarjakuva on siitä lähtien esiintynyt päivittäin. Sarjakuva keskittyy lähinnä kuvaamaan IT-alan ilmiöitä, ja se onkin alan piireissä suosittu nörttihuumoristaan. Päivittäisiin uusiin strippeihin tuli katkos kesällä 2009, jolloin Illiad kierrätti vanhoja strippejä henkilökohtaisiin syihin vedoten. Samasta syystä sarjoja on kierrätetty joulukuun 2009 alusta alkaen. Tällä kertaa Illiad on ilmoittanut katkon olevan ennalta määräämättömän mittainen, mutta hän aikoo kuitenkin palata.


title: User Friendly

text: A.J. on firman webdesigner, ja hieman luovampi tyyppi kuin firman muut nörtit. Hän on ikävässä välikädessä firman tietotekniikkaväen ja markkinoijien välissä. A.J. on sympaattinen heppu, ja hänellä ei olekaan firmassa vihamiehiä, joskin häntä aina välillä pidetään outona. A.J. on hulluna tietokonepeleihin, ja on useammin kuin kerran tullut mustien silmäpussien kanssa töihin pelattuaan edellisenä yönä esim. Zorkia tai Alpha Centauria. A.J. ja Miranda seurustelivat lyhyen aikaa, mutta suhde päättyi A.J.:n ujouteen ja väärinkäsityksiin. A.J. on ollut sarjakuvassa mukana sarjan alusta alkaen.


title: User Friendly

text: Pomo on Columbia Internetin toimitusjohtaja. Hänen ulkonäössään on jotain samaa kuin Dilbertin töyhtöpäisessä pomossa, mutta tästä erottuen Pomo on fiksu ja alaistensa suosiossa. User Friendlyssä on viittauksiakin pomojen yhtenevään ulkonäköön. Pomo on yksi hahmoista, joka on ollut mukana sarjan alusta alkaen. Vaikka pomo on alaisilleen ystävällinen ja monet puhuvat hänelle suoraan, hän on myös liikemies eikä katso suopein silmin yletöntä Quaken ja muiden pelien pelaamista työaikana.


title: User Friendly

text: Dust Puppy on palvelimen syövereissä syntynyt kasa pölyä, nöyhtää ja kvanttitapahtumia. Dust Puppy onkin pelkkä jaloilla ja isoilla silmillä varustettu pölypallo. Dust Puppy on erinomainen Quaken pelaaja. Dust Puppy on söpö ja sympaattinen tapaus, ja hänestä pitävätkin jokseenkin kaikki, paitsi Stef ja Dust Puppyn arkkivihollinen, Crud Puppy. Dust Puppy on tehnyt yhden sarjan hahmoista, tekoäly Erwinin. Dust Puppy laulaa usein sunnuntaistripeissä Erwinin kanssa tietokonemaailmaan sovitettuja väännöksiä tunnetuista kappaleista. Dust Puppy kömpi palvelimesta ulos 3.12.1997.


title: User Friendly

text: Crud Puppy, toiselta nimeltään "Lord Ignatius Crud", on Dust Puppyn arkkivihollinen. Dust Puppystä poiketen Crud Puppy ei ole söpö, ja hänellä on jalkojen sijaan kädet. Crud Puppy on yksi sarjan pahiksista, ja esiintyy eri rooleissa, esimerkiksi AOL:n toimitusjohtajana. Crud Puppy kömpi Stefin näppäimistön syövereistä 24.2.1998, kun Stef oli kaatanut kahvinsa näppäimistölle.


title: User Friendly

text: Erwin ilmaantui sarjakuvaan 25.1.1998, kun Dust Puppy oli hänet koodannut. Erwin on erittäin kehittynyt tekoäly, joka on kirjoitettu COBOLilla, koska "Dust Puppy hävisi erään vedon". Erwin on läpäissyt mm. Turingin testin loistavasti. ja hän on erittäin taitava etsimään tietoa Internetistä. Erwin on melkoisen itsekeskeinen tapaus ja hänen pitää kepposien tekemisestä, joskus ilkeidenkin. Erwin oli alun perin perinteisessä x86-tietokoneessa monitorein ja näppäimistöin, mutta on aikojen saatossa siirretty useasti koneesta toiseen.


title: User Friendly

text: Greg on firman teknisen tuen vastuuhenkilö. Hän saa usein absurdeja ja typeriä tukipyyntöjä asiakkaille, ja turhautuu niihin. Greg ei oikeastaan ole ilkeä, mutta välillä hän turhautuu niin pahasti, että hän neuvoo tahallaan asiakkaita väärin. Greg on myös ollut firmassa sarjakuvan alusta saakka.


title: User Friendly

text: Mike on firman järjestelmäylläpitäjä, ja vastaa siitä, että firman tietokonejärjestelmät toimivat moitteetta. Mike on niin ikään ollut firman vakiokaartia alusta saakka.


title: User Friendly

text: Miranda on erittäin feminiininen UNIX-ylläpitäjä. Firman miehiä suorastaan pelottaa hänen tekniset taitonsa, mutta koska hän on myös hyvin kaunis, miehet luovat häneen myös pitkiä katseita. Poikkeuksena tästä on Pitr, jonka mielestä Miranda on yksiselitteisesti paha. Miranda on melko ystävällinen tapaus, mutta hänkin ilkeilee välillä, erityisesti markkinoijia ja typeriä tietokoneenkäyttäjiä kohtaan. Miranda ja A.J. seurustelivat lyhyen aikaa, mutta Miranda suuttui A.J.:n kyvyttömyyteen ilmaista tunteitaan häntä kohtaan. A.J. ei tosin ollut ainoa väärinkäsitysten aiheuttaja, sillä kun hän vihdoin ja viimein uskalsi lähettää Mirandalle sähköpostiviestin, jossa kertoi tunteistaan tätä kohtaan, Miranda luuli sen olevan Iloveyou-mato ja tuhosi viestin lukematta. Miranda palkattiin firmaan 10.10.1998.


title: User Friendly

text: Pitr on firman palvelimen järjestelmänvalvoja, ja omasta mielestään Linux-guru. Hän puhui alun perin normaalisti, mutta rupesi puhumaan slaavilaisesti murtaen, osana suunnitelmaansa tulla Ilkeäksi Neroksi. Hän on useaan otteeseen yrittänyt valloittaa Maan ja melkein onnistunutkin siinä. Yksi hänen saavutuksistaan oli fuusioida Coca-Cola Company ja Pepsico ja luoda Pitr-Cola. Pitr ja Sid ovat verivihollisia, ja miesten välisissä kiistoissa Pitr yleensä vetää lyhyemmän korren. Pitr on ollut sarjassa mukana alusta saakka.


title: User Friendly

text: Sid on firman vanhin nörtti. Kiistoissa Pitriä vastaan ikä ja kokemus tuovatkin Sidille usein voiton. Sid pitää vanhasta teknologiasta, ja hän onkin yrittänyt mm. saada firman väen käyttämään reikäkortteja. Sidin ystäviin kuuluvat muun muassa Cthulhu. Sid palkattiin firmaan 27.9.2000. Sid on aiemmin elämässään polttanut kannabista, ja hän sairastuikin sittemmin keuhkosyöpään. Hän kuitenkin toipui ja on palannut työhön. Sidille USA:n veteraanipäivä on tärkeä päivä, ja hän käykin silloin usein sankarihaudoilla tai pubeissa juttelemassa veteraanien kanssa.


title: User Friendly

text: Pearl (jonka nimi tulee Perl-ohjelmointikielestä), on Sidin tytär. Pitr on kiinnostunut Pearlista, ja Sid ei pidä asiasta ollenkaan. Pearl tulee hyvin toimeen firman poikien kanssa, mutta Miranda näkee hänessä kilpailijan.


title: User Friendly

text: Hymyilevä Mies on firman controller. Hän vastaa firman talousasioista. Hymyilevä Mies hymyilee aina, kaikkialla ja ilman eri syytä. Se aiheuttaa muissa ihmisissä kauhua (jopa puhelimitse). Hyvin harvat ovat onnistuneet saamaan hänen hymynsä hyytymään. Pomokaan ei aina tiedä, mitä Hymyilevä Mies suunnittelee.


title: User Friendly

text: Stef on firman myyntipäällikkö ja henkeen ja vereen markkinointityyppi. Hän myy ja markkinoi firman tuotteita, eikä häntä juurikaan kiinnosta onko tuote vielä valmis tai edes suunnitteilla. Stefillä on julmetun iso ego ja hän halveksuu firman nörttejä. Tämän vuoksi hän on usein nörttien kepposten kohteena. Stef on maailman surkein tietokonepelaaja (vaikka hän itse kuvittelee ihan muuta) ja on onnistunut esim. kuolemaan Quake III Arenan alkuruudussa Yleensä hän kuolee peleissä tippumalla laavaan, myös niissä peleissä, joissa se ei ole mitenkään mahdollista. Stef ihailee Microsoftin markkinoijia, mutta myös kadehtii heitä, koska he tienaavat paljon enemmän kuin Stef. Stef himoitsee Mirandaa ja ehdottelee hänelle usein suorasukaisesti, mutta Mirandaa ei voisi vähempää kiinnostaa.


title: User Friendly

text: User Friendlyssä toistuu tietyt aiheet usein. Muutamia esimerkkejä niistä ovat:


title: Franz Waxman

text: Franz Waxman (synt. Franz Wachsmann; 24. joulukuuta 1906 Königshütte, Saksa (nyk. Chorzów, Puola) – 24. helmikuuta 1967) oli saksanjuutalainen elokuvasäveltäjä. Hän aloitti elokuvasäveltämisen kotimaassaan Saksassa, mutta muutti Pariisiin tultuaan antisemitistisen katujengin pahoinpitelemäksi Berliinissä 1934. Pariisista hän muutti myöhemmin Yhdysvaltoihin.


title: Franz Waxman

text: Waxman oli Oscar-ehdokkaana kaksitoista kertaa. Palkinnon hän sai vuonna 1950 elokuvasta "Auringonlaskun katu" ja seuraavana vuonna elokuvasta "Paikka auringossa". Waxmanin muihin elokuviin kuuluvat muun muassa Alfred Hitchcockin ohjaamat "Rebekka" (1940), "Vaarallisia valheita" (1941) ja "Takaikkuna" (1954).


title: Tahvion koulu

text: Tahvion koulu on peruskoulun ala-aste Tahviossa Nuorikkalan kaupunginossa Raisiossa. Koulu sijaitsee Raisio Oyj:n Raision tehtaiden vieressä. Koulussa opetetaan vuosiluokkia 3–6, ja lisäksi hallinnollisesti Tahvion kouluun kuuluu Tikanmaan kaupunginosassa sijaitseva Tikanmaan koulu, jossa on luokat 1–2. Tahvion että Tikanmaan kouluissa on yhteensä noin 230 oppilasta. Koulun rehtori on Sari Aaltonen. Lukuvuonna 2012–2013 Tahvion koulussa oli noin 130 oppilasta ja seitsemän perusluokkaa.


title: Tahvion koulu

text: Tahvion koulu on tehnyt vuodesta 1991 lähtien yhteistyötä virolaisen Padisen kunnassa sijaitsevan Padisen peruskoulun kanssa.


title: Tahvion koulu

text: Koulun punainen päärakennus on valmistunut vuonna 1956 ja sininen vanha koulu vuonna 1916. Päärakennuksessa on neljä noin 60 neliömetrin ja yksi noin 40 neliömetrin luokkahuone. Päärakennuksessa on lisäksi atk-luokka, teknisen työn tila ja 189 neliömetrin liikuntasali. Sinisessä rakennuksessa on kaksi noin 60 neliömetrin ja yksi noin 40 neliömetrin luokkahuone.